Дмитрий Медведев: Ўзбекистон биз учун стратегик ҳамкор\n15:46 / 05.04.2017\nЎзбекистон президенти Шавкат Мирзиёев Россияга давлат ташрифи давомида мамлакат бош вазири Дмитрий Медведев билан учрашди. Бу ҳақда Россия ҳукумати матбуот хизмати хабар берди.\nМедведев Мирзиёевни Россия ҳукумати номидан қизғин қарши олди.\n«Ўзбекистон биз учун стратегик ҳамкор, бир-бирини инсоний муносабатлардан бошланиб иқтисодий алоқаларда якунланадиган кўплаб омиллар боғлаб турадиган энг яқин мамлакатдир.\nСизнинг ташрифингизга ҳукумат ҳам, бошқа ҳамкасблар ҳам қаттиқ тайёргарлик кўрганини эътироф этиш лозим. Иқтисодиёт, янги лойиҳалар, гуманитар соҳа, миграция ва меҳнат муносабатлари борасида ҳамкорлик масалалари билан боғлиқ жуда кенг миқёсдаги ҳужжатлар тўплами тайёрланди (кейинги йиллардаги муносабатларимиз учун бу улкан ҳажмдаги тўплам).\nТашрифингиз муваффақиятли ўтишига ва бу ташриф мамлакатларимиз ўртасидаги илиқ, дўстона муносабатларнинг янги саҳифасини очиб беришига ишончим комил. Сизни яна бир бор чин қалбимдан қутлайман!», — деди Медведев.\nШавкат Мирзиёев ўз навбатида Медведев ҳамда Владимир Путиннинг Россияга таклифи учун миннатдорчилик билдирди.\nШундан сўнг Ўзбекистон президенти Санкт-Петербургдаги террорчилик ҳаракати оқибатида қурбон бўлганларнинг яқинлари ва оила аъзоларига ҳамдардлик билдирди.\n«Россия бизнинг стратегик ҳамкоримиз, биз иттифоқчилик муносабатлари ўрнатганмиз. Сиз билан илгари ҳам кўп бора учрашганмиз, лекин барча: ташқи ишлар вазирликлари учрашувлари, савдо, ҳарбий-техника, гуманитар, маданий муносабатларни қамраб олган бугунгидек тайёргарлик илгари бўлмаганди. Қониқиш билан айтиш мумкинки, тайёрланган ҳужжатлар тўплами анча салмоқли. Мазкур ташриф тарихий аҳамиятга эга бўлади» , деган Ўзбекистон президенти.


Янги Зеландия элчиси Комиловга ишонч ёрлиқларини топширди\n12:35 / 28.06.2017\n2017 йилнинг 28 июнь куни Ўзбекистон Республикаси Ташқи ишлар вазири Абдулазиз Комилов Янги Зеландиянинг янги тайинланган Фавқулодда ва Мухтор Элчиси (қароргоҳи Москва шаҳрида) Иэн Александр Хиллни қабул қилди.\nЭлчи Вазирга ишонч ёрлиқларини топширди. Вазир Элчини Ўзбекистонга тайинлангани билан табриклади ва самарали фаолият юритишида омад тилади.\nБўлиб ўтган суҳбат чоғида икки томонлама шаклдаги ва халқаро ташкилотлар доирасидаги ҳамкорликнинг ҳозирги ҳолати ва истиқболли йўналишлари муҳокама қилинди.\nАввал 2009-2012-йилларда мамлакатда Янги Зеландия Элчиси сифатида аккредитация қилинган Иэн Александр Хилл ҳамкорликни янада ривожлантириш юзасидан ўзининг таклифлари билан ўртоқлашди.\nУчрашувда икки давлат ишбилармон доиралари ўртасида манфаатли муносабатларни фаоллаштиришга имкон берувчи савдо-иқтисодий алоқаларнинг норматив-ҳуқуқий асосини шакллантириш масалаларига алоҳида эътибор қаратилди.\nХалқаро ва минтақавий сиёсатнинг баъзи масалалари юзасидан ҳам фикр алмашилди.\nАҚШ Давлат департаменти делегацияси Ўзбекистонга келди\nАбдулазиз Комилов АҚШга боради\nЎзбекистоннинг янги элчиси Уммонга жўнаб кетди\n16:00 / 22.07.2018


Меҳр пойида арисин дардлар\nТуркистондаги барча касалхоналарда кўпболали оналар учун “очиқ эшиклар куни” ўтмоқда\nУшбу тадбир ҚР Соғликни сақлаш вазирлиги ҳамда Туркистон вилояти ҳокимлигининг ташаббуси билан йўлга қўйилди.\n“Очиқ эшиклар” куни доирасида шифокорлар кўп болали оналарни бепул тиббий кўрикдан ўтказишади. Бунгача таъкидланган тадбирлар Сариоғоч, Арис, Чордара, Тулкибош, Байдибек туманлари марказий касалхоналарининг даволаш бўлимларида ўтди. Режага кўра она ва бола соғлигини яхшилаш ҳамда тиббий хизматнинг оммабоплигини ошириш мақсадида кенг кўламли тадбирлар ўтказилмоқда. Тиббий ва ижтимоий-руҳий ёрдам тажрибали шифокорлар томонидан кўрсатилмоқда.\nТаъкидлаш жоизки, вилоятнинг барча туманларидаги касалхоналарда кўп болали оналар бенавбат қабул қилинади. Ҳозирги кунда касалхоналарда кўп болали оналар учун 10та махсус палата ажратилган. “Очиқ эшиклар куни”, тадбири март ойининг охиригача давом этади.\n, 2019-03-01, 20:29 148


Самарқанднинг Сартепасидаги хонадон: уй эмас, чиқиндихона дейсиз (видео)\n22:06 / 01.07.2017\nСамарқанд шаҳридаги Сартепа массиви «Гулистон» маҳалласида яшовчи аҳоли маҳалладаги 158-уйнинг тўртинчи қаватида жойлашган хонадон узоқ йиллардан бери чиқиндилар билан тўлиб ётгани юзасидан шикоят қилди. Бу ҳақда маҳаллий СТВ телеканалининг «Хабарлар» информацион дастури орқали хабар бериб ўтилган.\nСартепа массиви «Гулистон» маҳалласида 158-кўп қаватли уйда яшовчи Володя Козеннинг уйи узоқ йиллардан буён чиқиндилар билан тўлиб ётибди. Унинг уйи қоп-қоп чиқиндилар уюми билан тўлиши билан бирга, хонадон турли хил ҳашоратларнинг масканига айланган. Уйдан таралётган бадбўй ҳидга инсон чидай олиши қийин.\nҚўни-қўшнилар В.Козеннинг уйини дам-бадам тозалаб туришса-да, бироқ бир неча кун ўтгандан сўнг у яна хоналарни чиқиндилар билан тўлдириб ташлар экан.\nМазкур хонадонга қарама-қарши уйда истиқомат қилувчи қўшнилар унинг уйига умуман кира олмаслигини, уйнинг чиқиндилар билан тўлиб-тошганидан шикоят қилишди.\nМаҳалла фуқаролаори бир неча маротаба санитария эпидимология марказига мурожаат этишган. Бироқ масалани ўрганишга келган мутахассис муаммони шунчаки қўл учида ўрганиб кетишдан нарига ўтмаган.\n158-кўп қаватли уйда истиқомат қилувчи аҳолини йиллар давомида қийнаб келаётган яна бир муаммолардан бири шундаки, ушбу уй таъмирталаб бўлиб қолган. Уйнинг деворлари кўчиб, йўлаклар ўйилиб кетган. Бу ерда яшовчи фуқаролар уйнинг чўкаётганлиги сабаб деворлар ёрилиб кетаётганлигидан хавотирда.\nМазкур муаммони ҳал этиш бўйича маҳалла фуқаролари «Сартепа-ҳаёт сервис» ширкатига мурожаат қилишган. Бироқ ширкат раиси фуқароларга доимий равишда «қиламиз», «бажарамиз», деган қуруқ ваъдалар беришдан нарига ўтмаган.\nУшбу ҳолат юзасидан тегишли ташкилотларга бир неча маротаба мурожаат этилган бўлса-да, бироқ ҳеч қандай натижа бўлмаган. Савол туғилади: ҳар йили куз-қиш мавсумига тайёргарлик кўришда наҳотки бу уй эътибордан четда қолиб кетаверган бўлса? Наҳотки уйни таъмирлашга масъул бўлган мутасадди раҳбарлар шунча йилдан бери ушбу ҳолатга панжа орасидан қараб келишмоқда?\n«Гулистон» маҳалласидаги 158-уй фуқаролари ҳамон ўзларни қийнаётган муаммо бўйича мутасадди ташкилотлардан амалий кўмак кўрсатилишини умид билан кутишмоқда.


HRW: Тожик ҳукумати адвокатларни озод қилиши керак! - BBC News O'zbek\nHRW: Тожик ҳукумати адвокатларни озод қилиши керак!\nImage caption "Тожикистон ҳукумати мустақил ҳимоячиларни таъқиб ва ҳибсга олишларни тўхтатиши керак".\nХалқаро Ҳюман Райтс Вотч (HRW) ташкилоти ва Норвегия Хелсинки қўмитаси Тожикистон ҳукуматидан ҳибсда қолаётган тўрт ҳимоячи ва уларнинг иккитасининг ўғилларини озодликка чиқаришга чақирган.\nБу ҳақда 4 майда ташкилотларнинг биргаликда эълон қилган мурожаатларида билдирилган.\nБаёнот муаллифлари ишонишича, бу инсонлар сиёсийлаштирилган айбловлар бўйича ҳибсга олинганлар.\n2014 йилда Тожик ҳукумати Шуҳрат Кудратов, Фахриддин Зокиров, Бузургмеҳр Ёров, Нуриддин Маҳкамов, Дилбар Додожонова каби ҳимоячилар, бундан ташқари таниқли адвокат Исҳоқ Табаровнинг ўғиллари Фируз ва Далер Табаровлар ҳибсга олган. Шунингдек, таниқли адвокат Файзинисо Воҳидовага босимлар давом эттирилмоқда, дейилади мурожаатда.\n"Тожикистон ҳукумати мустақил ҳимоячиларни таъқиб ва ҳибсга олишларни тўхтатиши керак", деб таъкидлайди халқаро ҳуқуқ фаоллари.\nҲюман Райтс Вотчнинг Марказий Осиё бўйича таҳлилчиси Стив Свердловнинг фикрича, бу ҳимоячиларнинг панжара ортида қолиши "Тожикистон суд тизими учун шармандали ҳолатдир".\nТожикистон ҳукумати мамлакатдаги тинч сиёсий мухолифатига қарши доимий тарзда таъқиб-тазйиқлар ўтказаётгани бир йилдан буён давом этмоқда. Ҳукумат ўзининг сиёсий рақибларини ушлаб, қийноқларга солмоқда, шунингдек, хориждаги танқидчилари ўғирлаб мамлакатга қайтарилмоқда.\nҲуқуқ фаоллари республикадаги сиёсий мухолифатга босим ўтказиш вазияти 2015 йилда янада ёмонлашди, деб қайд этишади. Ўтган йилнинг сентябр ойидамамлакатдаги етакчи мухолиф партия Ислом Уйғониш партияси таъқиқланиши ортидан, партиянинг ўнлаб аъзолари ҳибсга олинди, дея таъкидлайди улар.\n2015 йил март ойида сиёсий мухолифатчи Умарали Қувватов Истанбулда отиб кетилишига боғлиқ вазият Тожик ҳукуматининг унга бевосита алоқадорлигини кўрсатади, дейилади баёнотда.\nМуаллифларга кўра, айни вақтда Тожикистонда диний ва сиёсий ҳуқуқларнинг паймол этилиши мамлакатдаги фуқаролар уруши тугаганидан кейинги йиллардаги даражага тушгани хавотирлидир.\n3 майда Душанбеда адвокатлар Бузургмеҳр Ёров ва Нуриддин Маҳкамов устидан маҳкама жараёнлари бошланган. Улар Ислом Уйғониш партиясининг ҳибсдаги аъзолари иши билан шуғулланаётган бўлганлар.\nХалқаро ташкилот мурожаатида айтилишича, Тожикистон ҳукумати адвокатлар фаолиятини назоратда ушлаш ва уларнинг ишини чеклаш мақсадида қатор чоралар кўрган. Жумладан ҳимоячилар Адлия вазирлигига имтиҳон топширганларидан сўнггина лицензия олишлари мумкин бўлади. Бунгача ҳимоячилар мустақил ҳимоячилар бирлашмасидан олган лицензиялари етарли ҳисобланган. Ҳимоячилар билдиришларича, имтиҳонда улардан ҳуқуқшунослик тўғрисида эмас, балки тарих, маданият ва сиёсат ҳақида сўраганлар. Ҳукуматнинг бундай имтиҳонлар ташкил қилиши мухолифат иши билан шуғулланган адвокатларнинг лицензиясидан маҳрум қилиш учундир.\nБМТнинг адвокатлар фаолияти тўғрисидаги талабларига асосан, улар ўз фаолиятларини ҳукуматнинг аралашуви ва ортиқча босимларсиз, қўрқув, таъқибларсиз амалга оширишлари лозим, деб таъкидланади мурожаатда.\nHuman Rights Watch ва Хелсинки қўмитаси АҚШ, Оврўпо Иттифоқи ва Тожикистоннинг бошқа хорижий ҳамкорлари расмий Душанбедан сиёсий мотивлар бўйича ҳибсга олинган ҳимоячиларни зудлик билан озод қилишни талаб этиши керак, деб ҳисоблайди.\nТожикистонда Ислом партияси устидан маҳкама\nТожикистонда 56 киши устидан маҳкама бошланади\nТожик мухолифатчиси Истанбулда ўлдирилди\nУмарали Қувватовнинг ўлимида айбланувчи умрбод қамалган\n28 Феврал 2016\nКабирийлар оиласи таъқиби давом этмоқда


355 Ўқиш режими + -\nАзиз ва муҳтарам биродарлар! Аллоҳ таоло рўзаларимиз, намозларимиз, ибодатларимизни қабул айласин. Дунё ва охиратдаги мурод ва мақсадимизга етказсин.\nҲар бир ибодатда, Аллоҳ таолонинг ҳар бир амри ва Исломнинг ҳар бир буйруқларида ҳикмат бор. Яъни ҳар бири ўз ўрнида, бирор сабаб билан инсонга фойда беради. Масалан, рўзанинг баданга, меъдага, руҳга, ақлга фойдаси бор, савоб жиҳатидан ҳам манфаати тегади. Рамазон ойининг муаззам фойдалари мавжуд. Рамазон – Аллоҳнинг бизни яхши банда бўлишимиз учун ўтказадиган бир ойлик синовидир.\nРўзада оч юриб, нафсни енгиш ўрганилади. Нафснинг орзу-истаклари бажарилмайди, уни енгиш ўрганилади. Кундуз нафсни енгасиз, кечроқ нафс тирилиб, бизни енгади. Кундузи рўза тутди, савоб қозонди, кечаси телевизор кўрди, таровеҳни ўқимади, папирос чекди, ибодатни ўрнига ўйин-кулгу қилди, гуноҳга ботди. Бундай бўлмайди. Кундузи олган куч-қувват билан кечаси ҳам, Рамазондан кейин ҳам нафсини енгиши керак. Шундагина яхши банда бўлинади.\nРамазондан унумли фойдаланмоқ, уни ҳақиқий маънода ўтказмоқ лозим. Рамазонда нафсни кундузи қандай енгган бўлса, кечаси хам шундай енгиш керак. Рамазонда нафсни енгишни ўргангандан кейин йил давомида уни енгиш лозим. Умр бўйи Аллоҳнинг яхши бандаси бўлиш лозим. Тақвони ўрганиб, Аллоҳнинг севикли бандаси бўлишга ҳаракат қилиш лозим.\nОйша розияллоҳу анҳодан ривоят қилинади: «Расулуллоҳ соллаллоҳу алайҳи васалламнинг: «Албатта, мўмин ўзининг чиройли хулқи ила рўза тутувчи ва бедор бўлувчининг даражасини топадир», деганларини эшитдим». Абу Довуд, Термизий, Ибн Ҳибон ва Ҳоким ривоят қилишган.\nРамазон – жаннатга тайёргарлик кўриш ойи. Рамазон – нафсни ислоҳ этиш ойи. Рамазон – яхши мусулмон бўлиш ойи. Аллоҳ таоло барчамизни ғафлат уйқусидан уйғотиб, ўзининг хос, ориф, огоҳ қулларидан айласин.\nҚозон шаҳрида Республика ифторлигига тайёргарлик бошланди\n27 май куни Қозонда ҳар йили ўтказиладиган V Республика ифторлиги бўлиб ўтади. Минглаб диндорлар, кўп болали ҳамда кам таъминланган оилалар, ногиронлар, кўрлар, давоми...\n01:33 / 13.04.2017 2087\n11:21 / 25.05.2018 2678\nБугун, 21 октябрь куни Ҳилол нашр нашриётининг мажлислар залида ўзбек тилига давлат тили мақоми берилганининг 30 йиллиги муносабати билан «Грандтаълим» ўқув давоми...\n10:00 / 21.10.2019 2601\n10:00 / 30.11.2019 2116


Ўзбек чегарачилари Тожикистон билан чегара яқинида тожик фуқаросини яралади\nЎзбекистон-Тожикистон чегарасида 16 декабрь куни ўзбек чегарачилари бир тожикистонликни ўқ отар қуролдан яралади. Ўзбекистон нашрларининг хабар қилишича, давлат чегарасини ноқнуний кесиб ўтишга ҳаракат қилган яна бир тожикистонлик қўлга олинган.\nЎзбекистон Миллий хавфсизлик хизматининг Давлат чегарасини қўриқлаш қўмитасига таяниб берилаётган хабарга кўра, Сирдарё вилояти Ховост туманидаги Чамбил аҳоли яшаш пунктида, давлат чегараси чизиғидан 200 метр ичкарироқда Тожикистон томонидан ўтган икки шахс чегарачиларнинг тўхташ тўғрисидаги талабларига бўсинмасдан қочишга уринган.\nУларни тўхташга мажбурлаш мақсадида чегарачилар огоҳлантириб, осмонга ўқ узган. Чегара бузувчилар талабга бўйсинмаганидан кейин чегарачилар уларга қарата ўт очишга мажбур бўлган дейилади, давлат қўмитаси хабарномасида.\nНатижада, чегара бузувчилардан бири, Тожикистон Сўғд вилояти турғуни Шокир Холиқов яраланган, унинг шериги Неъмат Хасанов эса қўлга олинган. Расмий хабарномага кўра, ҳодисадан кейин яраланган тожикистонликка биринчи ёрдам кўрсатилган ва тиббий муассасага олиб борилган. Унинг аҳволи қониқарли экани айтилмоқда.\nТожикистон расмийлари Озодлик сўровига ҳодиса юзасидан изоҳ беришни истамади. Ўзини таништирмаган Тожикистон давлат чегарасини қўриқлаш хизмати вакили, “бундай ҳодисалар ҳар ҳафта рўй беради”, дейиш билан чекланди.\nЎзбекистоннинг Тожикистон ва Қирғизистон билан чегараларида бу каби ҳодисалар тез-тез кузатилади.


08:59, 28.10.2020 // 17325\nБеларусь президенти Александр Лукашенконинг маълум қилишича, мамлакатдаги намойишлар ташкилотчилари «рангли инқилоблар қўлланмаси бўйича» етти-саккиз босқичдан ўтган. Бу ҳақда «Интерфакс» хабар берди.\nЛукашенконинг сўзларига кўра, намойишчилари радикаллашган ҳамда ҳукуматга қарши «ахборот уруши эмас, балки террористик уруш бошлаган».\n«Кейинги босқич — радикаллашиш. У юз бермоқда. Бизга қарши ахборот уруши эмас, балки алоҳида йўналишларда террористик ҳужум бошланган. Биз бунинг олдини олишимиз керак», — дея маълум қилган Беларусь етакчиси.\n«Польша ва Литвадан амалга оширилган ультиматум ва иш ташлаш ҳақидаги чақирувлар муносабати билан ҳеч кимни, на ишчиларни, на талабаларни, на шифокорларни, на ўқитувчиларни, на давлат хизматчиларини оғдириш керак эмас. Ҳозир шундай пайтки, ҳар ким ҳаётида ўзи кетадиган йўлни ўзи танлаши керак», — дея таъкидлаган Лукашенко.\n«Улар қаерда яшашни, қандай яшашни ўзлари аниқлаб олсин», — дея қўшимча қилган Лукашенко.\nБеларусь ҳукуматига ультиматум мухолифат етакчиси Светлана Тихановская томонидан эълон қилинган. Ультиматумга кўра, агар 16 октябргача мухолифатнинг барча талаблари бажарилмаса, Тихановская умуммиллий иш ташлашга чақиришини маълум қилган. Намойишчилар Лукашенконинг истеъфосини, янги президентлик сайлови ўтказилишини ва сиёсий маҳкумлар озод этилишини талаб қилмоқда.\nМавзуга доир: Беларусда умуммиллий иш ташлаш бошланди. Унга давлат корхоналари, ОТМлар, дўкон ва кафелар ҳам қўшилди\n10:36 Кеча // 126294\n06:23 Бугун // 91731\n09:53, 06.03.2021 // 77909\n18:59, 06.03.2021 // 72727\n18:35, 06.03.2021 // 64213


Магдалина ВАЛДИВАЯ, мусиқашунос (Мексика):\n– Ҳар бир халқнинг ўз қўшиғи, халқ оғзаки ижодига асосланган термалари бўлади. Бутун дунёда шундай. Лекин Термизда бўлиб ўтаётган ушбу фестиваль ана шу халқ оғзаки ижодини халқаро даражага олиб чиқди, десам янглишмайман.\nТўғри, турли тилларда куйланадиган термалар маъносини таржима асосида англаб етиш мумкин, лекин бу фестивалда куйланаётган халқ оҳангларига таржимон керак эмас. Ундаги дард, шодлик ва бахт оҳанглари таржимонсиз ҳам қалбларга етиб боради, деб ўйлайман.\nВаня ИЛЬЕВ, мусиқа ўқитувчиси (Сербия):\n– Сербиялик ёшлар умумжўрликда айтадиган куй-қўшиқлар кўп. Мен ўзим мусиқа ўқитувчиси бўлиб ишлайман, Кўп йиллардан буён халқ термаларини йиғиб келаман. Бу фестивалда жуда кўп ҳамкасблар, бахшилар билан танишдим, уларнинг қўшиқларини, мусиқаларини ёзиб олдим. Ватанимга қайтгач, серб мусиқа асбобларига дўмбира жўрлигини ҳам қўшмоқчиман.\nБундай тадбирлар ёшларни ватанпарварлик руҳида тарбиялашда катта аҳамият касб этади. Шунинг учун Сербияда халқ фольклорига алоҳида эътибор берилади.\nМуҳаббат МЕНГЛИЕВА (Туркманистон):\n– Термизда ўтаётган фестиваль бу тарихий шаҳарнинг яна бир қиррасини дунёга танитди. Тарихи 3-5 минг йилликларга бориб тақаладиган бу диёрнинг қадимий қалъаларида дунёнинг турли бурчакларидан келган археологлар қазишма ишларини олиб бориб, ўзларининг илк цивилизацияга дахлдор осори атиқаларини топаётгани, Ҳаким ат-Термизий, Мусо ат-Термизий каби кўплаб алломаларнинг ислом оламида таниқли зотлар экани бу заминнинг ҳақиқатан ҳам буюк Ипак йўлида қадимий ва муқаддас қадамжолардан бири эканини билдиради.\nБарибир, ўзбек ва туркман халқларининг бахшичилиги, достон ва термалари, ҳатто дўмбира оҳанглари ҳам бир-бирига ўхшаш. Шунинг учун уларни тинглаб мазза қилаяпман. Бир гуруҳ туркман бахшилари билан келганмиз, улар ҳам фестивалда ўз санъатларини намойиш этадилар.\nКанита КОМСОКСАК, журналист (Таиланд):\n– Бизда ҳар бир тадбир куй-қўшиқлар билан ўтади. Энг қизиғи, бу халқ термаларини етти ёшдан етмиш ёшгача билади, биргалашиб куйлашади. Фарзанд туғилганда, ёшига тўлганда, маросимларда, ҳатто ишонсангиз, бир инсон вафот этганида унинг ҳам куй-қўшиқ билан сўнгги йўлга кузатишади.. Бу инсон дунё ғам-ташвишларидан қутулди, энди руҳи абадий шод бўлсин, деб куйлашади.\nМен бу ерда ижро этилаётган шарқ халқлари фольклорида аввало, ажиб бир уйғунликни кўрдим. Яна бир нарса мени қувонтирди: оқинлар, жировлар, бахшилар қайси достонни куйламасин, ўз қаҳрамонини кўкларга кўтариб, қилган ишларини ўн чандон, юз чандон бўрттириб мақтаркан. Бу ҳам ёшларни руҳлантиришга бир чақириқ, улуғвор ишларни қилишга, кўпроқ яхшиликлар қилишга даъват сингари ҳар бир қалбга шижоат бағишлайди. Мен ватанимга қайтиб боргач, ана шулар ҳақида китоб ёзмоқчиман.\nКарлос Боржес ФРЕЙРА, радиорепортёр (Португалия):\n– Халқаро фестиваль ўтаётган майдон гўёки улкан ва бепоён бир театрга ўхшайди. Бир томонда қўғирчоқбозлар, бир томонда дорбозлар, бошқа томонда рақсга тушаётган боболар, момолар, миллий либосдаги қизлар, йигитлар, турли ширинликлар, пазандачилик маҳсулотлари, халқ ҳунармандчилиги намуналарининг намойиши, хуллас, зерикишга вақт йўқ.\nМен ҳар бир соҳа бўйича алоҳида-алоҳида репортаж тайёрлаяпман, суратга тушираяпман. Уларни интернет орқали узатаяпман. Бизнинг ишимизда тезкорлик биринчи ўринда туради, шунинг учун ҳам кундалик олинган суратларни шу вақтнинг ўзида сайтга жойлаштираяпман. Ватанимга қайтиб борганимдан кейин фестиваль ҳақида алоҳида радиофильм тайёрлаш ниятим бор.\nСафар ШАЙДИЛОВ, Термиз бахшичилик мактаби ўқитувчиси:\n– Президентимиз Термизга келганида: «Қани момоларимиз айтган эртагу маталлар, топишмоқларимиз, тўйларимизнинг боши бўлган бахшиларимиз қани, нега бундай меросни биз йўқотаяпмиз, ахир эртанги авлодга нени қолдирамиз?», – деб жуда куйиниб гапирган эди.\nТермизда бахшилар мактаби бўлишини биз кўп йилллардан буён орзу қилардик. Мана, ниҳоят, орзуларимиз амалга ошиб, қисқа вақт мобайнида Марказий Осиёдаги ягона бахшилар мактаби фаолиятини бошлади. Албатта, бундан бениҳоя мамнунмиз.\nБугун бу мактабда жуда кўплаб бахшиларимиз иқтидорли ёшларга устозлик қилмоқда. Бахши дегани, аввал мусиқа илмини мукаммал эгаллайди, ижрода куй ва сўз уйғунлигига эришганидан сўнг эл олдига чиқади. Ана шунда у ҳар қандай ҳолатда ҳам ўзини йўқотмасдан, воқеликни оҳангга солиб, дўмбира жўрлигида ўз санъатини намойиш қила оладиган бўлади. Бахшичилигимиздаги яна бир анъана — айтишув санъаткорнинг ижро маҳоратини ошириб, бадиҳагўйлигини, истеъдодини янада сайқаллайди. Бахшичилик мактабида ўқувчиларга сабоқ беришда ана шуларга алоҳида эътибор қаратаяпмиз.\nСамандар ГУЛБОЕВ, бахшичилик мактаби ўқувчиси:\n– Мен болалигимдан турли созларни чалишга қизиқаман. Бахшичилик мактабида устозлардан сабоқ олиш билан бирга турли созларда куй ижро этиш бўйича маҳоратимни ошираяпман. Ҳозир дўмбира, сибизға, чанқовуз, най, сурнай, қўшнай каби 12 та асбобда турли куйларни чалоламан.\nУстоз бахши Шоберди Болтаевдан дўмбира чалиш, унда оҳанг, бахши овозининг ҳамоҳанг бўлиши сирларини ўрганаяпман. Келгусида бахшичилик санъатини дунёга тарғиб этиш ниятидаман.\nҒолибжон ОРИПОВ, 5 ёшда, ижтимоий тармоқларда дўмбира чалиб чиққан:\n– Мен дўмбира чалиб қўшиқ айтишни бобомдан ўрганганман. Ҳозир бир нечта достонлардан парчалар ёдлаганман, дўмбира жўрлигида чет элдан келган меҳмонларга куйлаб бердим. Улар менга совғалар беришди. Катта бўлсам, албатта бахши бўламан.


Россия чиқармаяпти, Ўзбекистон эса олиб кетмаяпти: «Мен боши берк кўчага кириб қолдим» - Anhor\nAnhor Все посты Россия чиқармаяпти, Ўзбекистон эса олиб кетмаяпти: «Мен боши берк кўчага кириб қолдим»\nТаҳририятимиз уч ойга яқин устида ишлаган ушбу воқеа тасодифларга, қонуниятларга ва тенденцияларга тўла, аммо барибир у қаҳрамонимиз учун яхши тугашига умид бор. Июль оқшомларидан бирида қаҳрамонимиз WhatsApp орқали Anhor.uz рақамини терди. Ўсмир боланинг овози муаммони ҳал этишга кўмаклашишимизни сўрарди.\nИскандар Раззоқов Россияда истиқомат қилади, аниқроғи жон сақлаяпти. унинг паспортини олиб қўйишган, у Ўзбекистонга қайтолмайди. Ҳужжатлари йўқлиги сабабли Искандар қурилишда кунига 500 рубль эвазига оғир меҳнат билан шуғулланишга мажбур, бу пайтда унинг ҳамкасблари эса уч баравар кўп ҳақ олишяпти.\nСурхондарёлик Искандар Раззоқов Россияга уч йил олдин ишлашга келган. 2020 йил март ойида тожикистонлик меҳнат муҳожирлари куч ишлатиб, унинг пули ва паспортини олиб қўйишган ва 10 минг рубль эвазига ҳужжатини қайтаришни ваъда қилишган. Искандар ўша куннинг ўзида ҳужжатларини тиклаш учун полицияга мурожаат қилган. Бироқ ҳуқуқ муҳофазачилари уларга ортиқча ташвиш керак эмаслигини айтиб, унга қўл силтаб қўйишган. Мана ярим йилдирки, Искандар ҳужжатларини тиклаш ва уйига кетиш умидида ЎзР консуллигига мурожаат қилиб келмоқда.\n«Мен Россияга бироз пул ишлаш ва Ватанимдабутун оилани пенсиясига боқаётган ва тасодифий ишлаб ттопилган пуллар билан жон сақлаётган онамга ёрдам бериш учун келгандим. Аммо ҳаммаси режадагидай кетмади, бугун онам мени уйга қайтариш учун Ўзбекистоннинг турли идораларидан ёрдам изламоқда. Муаммоларим шу йил бошида бошланди, дам олиш куни бир нечта тожикистонлик муҳожир билан пул ишлашга қарор қилдим. Бу одамлар кимлигини билмасдим, улар билан иш пайтида биринчи марта танишгандим, иш куни охирида эса ҳамма нарсамни олиб қўйишди. Мен йўлда озроқ нақд пул чиқариб олиб, уларга озиқ-овқат маҳсулотларини харид қилиб метродан уйга қайтаётгандим. Уй ёнида йўлимни тўртта эркак тўсди, уларнинг иккитаси қўлларимни қайирди ва озиқ-овқат солинган сумкани, пулларим ва ҳужжатларимни (миграция картаси ва паспорт) тортиб олишди. Агар бир ҳафта ичида 10 минг рубль олиб келмасам, ҳужжатларимни бошқа кўрмаслигимни айтиб, таҳдид қилишди. Мен ҳеч бўлмаганда паспортимни қайтаришларини илтимос қилдим ва ҳеч кимга шикоят қилмаслигимни айтдим, аммо мени тинглаб ўтиришмади. Ўша куннинг ўзида полицияга мурожаат қилдим, аммо у ерда менга ёрдам беришмади. Аризам ҳамон кўриб чиқилмаган», – дейди Anhor.uz мухбирига Искандар Раззоқов.\nИскандар паспортидан маҳрум бўлиб, Россияда унда мавжуд бўлган ҳамма нарсасини йўқотган – ижарада турадиган квартирасидаги бир бурчакни, ишини. Иш берувчилар миграция хизмати билан муаммолар туғилишидан қўрқиб, ҳужжатлари билан муаммоси бор хорижлик билан ишлашни исташмаган. “Мен оддийгина хостелдан койка ололмадим, ҳамма жойда рад этишарди. Кўчада совуқда тунардим. Бир неча марта Ўзбекистоннинг Санкт-Петербургдаги консуллигига мурожаат қилдим, аммо мени бинонинг ичкарисига ҳам киритишмади. Уйга қайтишга сертификатни расмийлаштириш учун консуллик ходимлари участковойдан ҳужжатларим йўқолгани ҳақидаги маълумотни тақдим этишимни сўрашяпти, аммо муаммо шундаки, участковой билан учрашув мен учун 5 минг рубль жарима билан якунланади, чунки ҳужжатларим йўқ. Маълумотномани менга ҳеч ким бермайди. Мен қандайдир бир боши берк кўчага кириб қолдим. Паспорт нусхасини ҳам консулликда тан олишмаяпти.\nЎзбекистонда онам ёрдам сўраб давлат муассасаларига мурожаат қиляпти, аммо бу ҳам муваффақиятсиз. Нима қилишни ва қаерга муржаат этишни билмаяпман. Лоқайд бўлмаган юртдошларимиз туфайли мени қурилишга ишга олишди. Кунига 500 рублга ишлаяпман, ҳамкасбларим эса ойига 60-70 минг рубль пул ишлаб топишяпти. Маошим фақат ўзимни боқишга етяпти. Менда на пул, на чипта, на ҳужжат бор. Уйга кетишни жуда хоҳлаяпман», – дейди Искандар Раззоқов.\nИскандарнинг қўнғироғидан кейин таҳририятимиз “Истиқболли авлод” ноҳукумат ташкилотининг “қайноқ линияси”га мурожаат қилди. Бу одам савдосига қарши курашиш билан шуғулланадиган кам сонли ташкилотлардан бири. Искандар билан содир бўлган воқеа – одам савдоси сифатида малакаланади. Ҳар йили дунёда юз минглаб киши мажбурий меҳнат мақсадларида савдо объектига айланади. Бу қонунчиликадаги камчиликлардан, одамларнинг иқтисодий, сиёсий беқарорлиги ва ижтимоий ҳимояланмаганлигидан фойдаланадиган йўлга қўйилган тизим\n“Истиқболли авлод” Санкт-Петербургда ҳамкор ташкилотларга эга бўлиб чиқди, улар Искандар Раззоқовнинг муаммосини ҳал этишга киришишди. Аммо асосийси “Истиқболли авлод” бошқаруви раиси Нодира Каримованинг Ўзбекистон консуллигига мурожаатидан сўнг бу масала яқин кунларда ҳал этилишига умид туғилди.\nPS: Ҳозирча Санкт-Петербургда кундузи нисбатан илиқ, аммо тунда ҳарорат нолдан пастга тушиб кетмоқда, эртага эса ёмғирлар бошланади…


Москвада ҳуқуқ ҳимоячиси Баҳром Ҳамроев калтакланди\n29 март 2020, Тошкент вақти: 11:35\nФСБ ходими калтаклаган ҳуқуқ ҳимоячиси Баҳром Ҳамроев Москвадаги шифохонага ётқизилди.\nМосквада 7 декабр куни Россия Ички ишлар вазирлиги ва Федерал хавфсизлик хизмати ҳамкорликда ўтказган «аксил-террор амалиёти» пайтида Москвадаги сиёсий қочқинлар жамияти президенти Баҳром Ҳамроев махфий хизмат ходими томонидан калтакланди. Россиянинг турли минтақаларида мусулмонларга қарши қаратилган “аксил-террор операциялари” тез-тез ўтказилмоқда.\nШу кунларда Россиянинг турли минтақаларида “аксил-террор амалиётлари” олиб борилаётгани ҳақида хабарлар тарқамоқда. Хусусан, 7 декабр куни Москванинг Профсоюзная кўчаси, 55 уйда Россия куч ишлатар тизимлари томонидан махсус амалиёт ўтказилаётгани ҳақида хабар олгач, зудлик билан ҳодиса жойига етиб бордик.\nФедерал хавфсизлик хизмати ўтказгани айтилаган амалиётни кузатиб турган Москвадаги сиёсий қочқинлар жамияти президенти Баҳром Ҳамроев воқеа тафсилотларини тушунтирди. У кўп қаватли бинонинг 7 қаватида Ички ишлар ва Федерал хавфсизлик хизмати ходимлари томонидан ҳозирда эса Россия фуқароси бўлган, асли қирғизистонлик Азиз исмли йигит яшаб турган хонадонда тинтув ўтказилаётганини гапириб берди.\n- Умуман Ўзбекистон фуқаролари ёки уларга алоқадор бўлган мусулмонлар бугунги кунда Росссияда Россия Ички ишлар ходимлари томонидан таъқибга олиняпти. Москва ҳудудида менда бор маълумотларни қараб чиқадиган бўлсак метро Отрадное районида, бугун мана биз турган жой- Профсоюзная 55 уй, 48 хонада махсус операция олиб бориляпти. Хуллас, манга эрталаб саҳар қўнғироқ қилганларида ман зудлик билан етиб келдим шу ерга...\nОзодлик: Бу ерда ким яшайди?\n- Шу 55 уй, 48 хонада асли қирғизистонлик Россия фуқароси шу ерда яшайди. Бир нечта қўшниларидан сўраб чиқдик “Ким эди у?”, деб. Жуда бир аҳлоқли, яхши инсон, деб таърифлаб беришди. Ҳозир ичкарида умуман бир йигирмага яқин ФСБ ходимлари ва МВДнининг “Группа “Т””, яъни терроризмга қарши бўлими ишламоқда. Лекин билишимча ва сотрудникларнинг айтишича унинг уйидан фақат “Ҳизб-ут - Таҳрирнинг” китобларини топишган. Менимча, бу ерга ҳозир қурол-аслаҳа ташланмаган, лекин келажакда ишни қайта кўриб чиқиб, аниқ бир фикрга келишимиз мумкин, деди ҳуқуқ фаоли Баҳром Ҳамроев.\nМаълум бўлишича, Хавфсизлик хизмати тинтув қилаётган уйда Азиз 2 фарзанди ва рафиқаси билан яшаб келган. Ҳамроев нима асосда бу шахснинг уйида тинтув ўтказилаётгани ва уни нимада айблашаётганини билиш учун квартирага киришга уриниб кўрди. Лекин уни ичкарига киритишмади.\nҲамроев билан уй подъздида суҳбатлашиб турган пайтимизда бир неча соатдан буён тинтув ўтказилаётган хонадондан барзанги кимсалар тушиб келиб ўзларини орган ходимлари, деб таништирди. Ўзини Юрий деб таништирган ФСБ офицери хужжатларимизни текшираётиб, бизга расмга олмасликни тавсия қилди.\n“Акс ҳолда, дея огоҳлантирди хавсизлик ходими Юрий,- фотоаппаратларингизни синдириб ташлашга тўғри келади”.\n“Нима учун расмга олиш мумкин эмас? ФСБ Азизни нимада айблаяпти?”, деган саволларимизга бу одам жавоб беришдан бош тортди.\nФСБ офицери билан суҳбатлашиб турган пайтимизда, “В 992 ТО 150” рақамли қизил автофургондан тушиб, подъездга кирган орган ходимларидан бири бирдан ҳуқуқ фаоли Баҳром Ҳамроевни ҳақоратлаб, ташқарига судраб кетди. Қолган хавфсизлик ходимлари воқеа гувоҳларини жанжаллашаётганларга яқинлаштирмасдан турди.\nМушт зарбидан ва тепкидан йиқилиб жароҳат олган Баҳром Ҳамроев тез тиббий ёрдам машинасида шаҳарнинг 68-шифохонасига олиб кетилди. Баҳром Ҳамроев билан телефон орқали яна боғландик.\nОзодлик: Баҳром ака, аҳволингиз яхшими, дурустмисиз?\n- Ёмон эмас. Уйда ётибман. Болницага ётмадим, бугун духтир келди, айтди “Ҳазиллашма, сен нима қиляпсан, бу жиддий”, деди. Эрталаб духтирга яна бораман яна. Следователь келади уйга бугун: терговга ўзим бора олмайман. Ҳаракат қиламиз, бу ишни шундоқ қолдириш керак эмас. Тўқиб чиқилган жиноий ишларни илдизини қуритиш керак.\nОзодлик: Сизнингча, мана мен кеча ўзим шу воқеа гувоҳи бўлдим- орган ходимлари нима учун бунчалик қўрқиб кетди, деб уйлайсиз?\n- Биринчидан, менинг телефонларим доимо эшитилади. Ман телефон орқали бутун жамоатчиликка бу ҳақда хабар етказдим. Масалан сиз -“Озодлик” мухбирлари келиши ва сизга қилган муносабатлари, қўрқитишларидан анализ қиладиган бўлсак шу хулосага келдимки, Азизбекни улар энди олиб чиқиши вақти келганда улар бизни уриб, калтаклаб шу ишнинг охирини кўрмаслигимиз учун ҳаракат қилишди. Мақсад гувоҳларни йўқотиш. Ва шу мақсадларига қисман эришдилар. Лекин бу билан бу ишни ташлаб қўймаймиз, чунки бу жуда жиддий иш! Бир нечта инсоннинг ҳаёти масаласи кетяпти. Буларнинг ҳаммаси, ҳибсга олинганлар ўзбеклар. Улар Ўрта Осиёдан келган ватандошларимиз. Шунинг учун бу муаммони зудлик билан ҳал этилишини Россия ҳукуматидан истаймиз ва талаб қиламиз! - деди ФСБ ходимидан калтак еб, жароҳатланган Баҳром Ҳамроев.\nҲуқуқ фаолининг калтакланиши ортидан Россия оммавий ахборот воситаларида катта шов–шув кўтарилди. "Мемориал" инсон ҳуқуқлари маркази Россия Бош прокуратураси, Ички ишлар вазирлиги ва Федерал Хавфсизлик хизматига мазкур ҳодиса юзасидан текшириш ўтказиш талаби билан чиқди, дейди ташкилотнинг расмий вакили Виталий Пономарёв.\n- Агентликлар, умуман оммавий ахборот воситаларида кўтарилган шов-шув бу воқеа юзасидан ички текширув бошланишига туртки бўлди. Бугун уларнинг терговчиси Баҳромдан кўрсатма олади. Кечга яқин Баҳромнинг аҳволи ёмонлашгани боис у ҳозир уйида даволаняпти. Врач унинг аҳволини жиддий, деб баҳолади. Биз Бош прокуратура, Ички ишлар вазирлигига берган аризамиз асосида текширув бошланди. Кўрамиз, бу текширув нима натижа берар экан?,- деди Виталий Пономарёв.\nЖорий йилнинг кузида Россия куч ишлатар тизимларининг террорчилик ва экстремизмга қарши кураши фаоллашди. Москвадаги Инсон ҳуқуқлари институтининг “Бошпана ҳуқуқи” дастури тарқатган хабарга кўра, шу кунларда Россиянинг турли минтақаларида ўтказилаётган ва “ноанъанавий исломга” қарши қаратилгани айтилаётган “аксил-террор операциялари” оқибатида бегуноҳ инсонлар жабр кўрмоқда.\n“Мемориал” инсон ҳуқуқлари марказига кўра, 7 декабр куни эрталаб ФХХ ходимлари томонидан ҳибсга олинган Баҳром Ҳамроевнинг муовини, “Мемориал” ташкилоти ходими Ахмет Умаров 8 декабрга ўтар кечаси қўйиб юборилган.


ЎФФ президентининг Ўзбекистон ОТЖ футболчиларига мурожаати\n19.01.2018 12:41 | ЎФА\nАввалги уч ўйинингизни кўрдим. Қийналдинглар, ўйинда мазмун йўқдек. Қани кетишдан олдин мен мақтаган йигитлар? Бугун барчани нигоҳи сизларга қаратилади. Халқни хурсанд қилишга бугун ҳаммадан ҳам сизларда имконият кўп. Кечаги кундаги кўнгил ғашлигига ўз ғалаба билан оз бўлса-да таскин бериш имконияти бугун сизларда мавжуд.\nЎша автобусда кетаётганлар ичида аниқ ишонаманки ўзбек футболига бефарқ бўлмаганлари ҳам анча бор эди. Ўшалар ҳурмати бугун ғалаба қозонинг, илтимос сизлардан!


2017 йилда 125 минг афғон ўз ватанини тарк этди\n22:15 / 12.06.2017\nБМТ душанба куни 2017 йилнинг бошидан буён давомли можаролардан кейин 125 минг нафар афғон ўз ватанини тарк этишга мажбур бўлганини маълум қилди.\nАҚШ Гуманитар масалаларни мувофиқлаштириш бошқармаси (ГММБ)нинг маълумотлари сўнгги икки ҳафтанинг ўзидаёқ 22 минг киши мамлакатдан чиқиб кетганини тасдиқламоқда.\nШундай бўлса-да, ГММБда бу маълумотлар ўтган йилнинг шу давридаги кўрсаткичларга нисбатан 28 фоиз кам экани таъкидланган.\nТаҳлилчиларнинг фикрича, кўрсаткичларнинг пасайишига зиддиятлар асосан бир жойда рўй бераётгани, у ердаги аҳоли эса аллақачон мамлакатни тарк этиб бўлгани сабабдир. Бошқа томондан эса, қашшоқликнинг ўсиши кўп фарзандли оилаларда кўчиш имконининг йўқлигига ишора қилмоқда.\nБугунги кунда Афғонистон шаҳарларида хавф ортган - авваллари хавфсиз ҳисобланган ҳудудлар бугун нотинч. Масалан, Кобул мунтазам равишда "Толибон" ва "ИШИД" ҳужумларига йўлиқмоқда. Бунинг натижасида эса юзлаб тинч аҳоли ўлдирилмоқда ва жароҳатланмоқда.\nТошкент Афғонистон бўйича халқаро конференцияга мезбонлик қилади. АҚШ ва Россия таклиф этилди


Франция ҳукумати Жанубий Африка давлати — Кот Д’Ивуарга қўшимча ҳарбий кучларини жўнатди.\nШанба куни бу ерда француз тинчликпарвар кучлари билан ҳукумат қўшинлари ўртасида тўқнашувлар рўй берди. Расмий Париж Кот Д’Ивуар Президенти Лоран Гбагбони мамлакатдаги исёнчилар билан тузилган сулҳга риоя этишга чақирмоқда.\nАйрим маълумотларга кўра, француз ҳарбийлари Абижан аэропорти теграсида французларга қарши намойишларда иштирок этаётган 3 нафар маҳаллий аҳолини отиб ташлаган. Шунингдек, шанба куни Кот Д’Ивуар авиацияси амалга оширган бомбардимонда француз тинчликпарпавар кучларининг 9 нафар аскари қурбон бўлди. Бунга жавоб тариқасида французлар маҳаллий ҳарбий ҳаво кучларининг 2 самолёти ва уч вертолётини портлатиб юбордилар.\n2002 йилдан буён БМТ ва Франция тинчликпарвар кучлари Кот Д’Ивуар ҳукумати ва исёнчилари ўртасида эришилган сулҳга риоя этилишини назорат қилиб келмоқдалар.


"Yaxshilarga yondoshdim" китоби, Sa’dulla Siyoev\nМаълумки, ҳозир ҳар биримизнинг ҳаётимизда илмий-техника революцияси озми-кўпми из қолдирган. Оддийгина ўтган бир кунингизни олинг—эрталаб туриб ишга отлансангиз, метро тайёр. Йигирма минутда шаҳарнинг бу бошидан у бошига етаснз. Идорада электрон- ҳисоблаш машиналари энг қийин, мураккаб муаммоларни бир зумда саранжом қилиб беради. Ўша куни Москвага зарур командировка чиқиб қолди, дейлик. ТУ-144 га ўтирсангиз, бир ярим соатда Москвада бўласиз. Ишларингизни битириб, кечқурун яна уйга қайтасизу ойнаи жаҳон олдида дунёвий янгиликларни томоша қилиб ўтирасиз...\n«Яхшиларга ёндошдим» қиссасида ҳаётда ўз ўрнини топиш учун курашган ёш бир йигитнинг саргузашти ҳикоя қилинади. Мавзу олис Хоразмнинг Туямўйинидан танланган. Туямўйин — Бутуниттифоқ зарбдор комсомол қурилиши. Бу сунъий денгиз битгач, Ўрта Осиёда бундан улкан сув ҳавзаси бўлмайди. Улуғ ёзувчи М. Горький: «Дунёдаги барча кулфатларнинг олдини олиб, бизга муттасил севинч бағишлаб турадиган бир нарса бор. Бу меҳнатдир», деган эди. Асарда бир йигит мисолида ана шу оддий ҳақиқат инсон қалбида қандай акс-садо бериши кўрсатилган.\nБу китоб сизнинг хаёлларингизни бир лаҳза равшанлаштирса, кўнглингизга йилт этган нур бўлиб теголса, муродга етган бўлардик.\nЯхшиларга ёшдошдим ................ 3\nМанзилга яқин .......................... 91\nSaratonda qor yog‘di\nRuhlar isyoni. Otashin bengal shoiri Narzul Islom haqida\nMening ma’yusgina bolaligim\nRustamxon. Xalq og‘zaki ijodi\nFuqarolar o‘zini o‘zi boshqarish organlarining vakolatlari


Буш ҳукумат режаси тезроқ маъқулланишини истамоқда\n03 декабр 2020, Тошкент вақти: 03:00\nПрезидент Жорж Буш Конгресс аъзоларини молия тизимидаги инқирозни бартараф этишга қаратилган ҳукумат режасини зудлик билан маъқуллашга чақирди.\nЖорж Буш мазкур режани олқишлаб, ҳукуматнинг бу ҳаракатлари АҚШ истисодий қудратини қайта тиклашга кўмаклашишини таъкидлади.\n“Ишончим комил, мазкур қутқарув режаси ҳамда Молия вазирлиги ва Марказий банк томонидан кўрилаётган чора-тадбирлар Америка молия тизими ва иқтисодини қайта жонлантиради. Ишончим комил, Америка яқин келажакда бу каби қийинчиликларни енгиб ўтиб, жаҳонда энг самарали ва серҳаракат иқтисодлардан бирига эга бўлади”,- деди АҚШ президенти.\nЯкшанба куни АҚШ Конгресси вакиллари мамлакат молия тизимини инқироздан қутқаришга қаратилган 700 миллиард долларлик режанинг асосий пунктлари бўйича келишиб олинганини эълон қилганди.


Стивен Кингнинг ҳаётий ўгитлари | Мулоҳаза қила оладиганлар учун.\nОктябрь 13, 2016 от mulohaza в Иқтибос // 0 Комментариев\nУ тирик афсона, “даҳшатлар қироли”, мистика устаси ва машҳур ёзувчи. У ўзидаги салбий хусусиятларни енга олган ва қуйидан юқорига чиқа олган инсон. Бир сўз билан айтганда, инсонни ёруғликка етаклаш йўлларини инсон руҳиятининг қоронғу тубини тадқиқ қилган Стивен Кингчалик ҳеч ким билмайди.\nАгарда ҳаётда сизни зулмат таъқиб қила бошласа, Стивен Кингнинг маслаҳатларини ёдга олинг.\nЯшашнинг ягона йўли — яшашдир. Қўлингиздан келмаса-да, “Буни уддалай оламан”, денг.\nҲеч кимни яхши кўриш қўлингиздан келмаса, ҳеч бўлмаса ҳеч кимга озор бермасликка урининг.\nСайёрамиз айланиб туради, буни биласиз. У билан бирга айланиш мумкин ёки бирор нарсага тирмашиб қаршилик қилиш мумкин, бироқ у ҳолда оёғингиз тойиб йиқиласиз.\nИстайсизми-йўқми, вақт ҳамма нарсага даво. Вақт ҳамма нарсани даволайди, ҳамма нарсани олиб кетиб, бизга зулматнигина қолдиради. Баъзан бу зулматда кимнидир топамиз, баъзан эса йўқотамиз.\nАгар ёлғиз бўлсангиз, бу сизнинг телбалигингизни англатмайди.\nҲамманинг оғир кунда хаёл ва туйғуларини қазийдиган белкураги бўлади. Бу белкуракдан қутулинг. Акс ҳолда сиз қазиган чуқурлик онгингизнинг туб-тубига етиб боради ва тунлари бу чоҳдан мурдалар чиқа бошлайди.\nОдамлар қўлларидан кўп нарса келмайди деб ўйлашади, бироқ иложсиз ҳолга тушганларида кўплаб нарсалар қўлидан келишини фаҳмлаб қолишади.\nЎтмишга шафқатсизлик ва хотиржамлик билан муносабатда бўлиш даркор. Ўтган нарса ўтиб кетди. Биз учун ўтмишдан кейинги ҳаётимиз муҳимроқ.\nАҳмоқ билан суҳбатлашишнинг йўли уни инкор этишдир.\nҲамма нарсани йўқотибгина эркинликка эришамиз.\nҲар қандай тилда янграйдиган энг чиройли сўз “Кечирдим” деган сўздир.\nТилак тилашда эҳтиёт бўлинг, чунки тилагингиз ижобат бўлиши мумкин.\nАгар ўз ғазабингизни жиловламасангиз, ғазабингиз сизни жиловлаб олиши мумкин.\nИнсон ўзгаришдан, ҳис қилишдан, севишдан тўхтаса, ўлади.\nБиз ҳар бир кунимизни кураш билан ўтказиш учун яшаймиз.\nОмад фақат аҳмоқлар учун. Улар омаддан бошқа ҳеч нарсага умид қилишмайди.\nУмид зўр нарса. У асло ўлмайди.\nШундай вазиятлар бўладики, ичингиздаги аламни тўкиш учун албатта йиғлашингиз шарт бўлади.\nБизда бир хусусият бор: истаган нарсамизга эришганимиздан кейин ҳам ундан яхшироғига эришиш мумкин эди деб ўйлаймиз.\nЯхши нарсага умид қилинг ва ёмонини кутинг.\nМақола 424 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Вазирликнинг селдан хабари йўқ\n13 май 2021, Тошкент вақти: 02:48\nЎзбекистон Фавқулодда вазиятлар вазирлиги расмийлари одамларни селдан хавфсиз жойларга кўчирилаётгани тўғрисида ҳеч қандай маълумотларга эга эмасликларини айтадилар.\nРегнум ахборот агентлигининг Ўзбекистон Фавқулодда вазиятлар вазирлигига таяниб хабар беришича, Ўзбекистонда мингдан ортиқ одам селдан хавфсиз жойларга кўчирилди.\nКимлар кўчирилаяпти хавфсиз жойларга, қандай шароитлар яратилаяпти кўчирилаётган одамларга?..\nБу саволлар бизни ҳам, тингловчини ҳам қизиқтириши табиий. Лекин шуниси таажжублики,Ўзбекистон Фавқулодда вазиятлар вазирлиги матбуот хизмати раҳбари Комилжон Абдунабиев вазирлик доирасида сел ва тошқинларга қарши олиб борилаётган тадбирлардан хабари йўқлигини айтди:\n- Бизда умуман бундай маълумотлар йўқ. Бу нарса бўйича бу ëққа хат билан чиқишинглар мумкин. Лекин маълумотлар йўқ. Бўлса¸ мен суриштириб қўяман¸ яна телефон қилсангиз¸ сизга айтиб бераман¸ - деди Комилжон Абдунабиев.\nБиз Комилжон Абдунабиевга яна кун бўйи сим қоқдик. Лекин унинг телефони жавоб бермади.\nРегнум ахборот агентлиги хабарига кўра, республика вилоятларидаги сел ва тошқин хавфи бўлган ҳудудлардан 170 хўжалик бошқа жойларга кўчирилган.\nФавқулодда вазиятлар вазирлигининг Ғазалкент тумани бўлими бошлиғи ёрдамчиси Рустам Тўраевнинг айтишича, одамлар кўчирилаётгани йўқ. Фақат сел ва тошқинлар юзага келиши мумкин бўлган жойларда мустаҳкамлаш ишлари олиб борилаяпти:\n- Билдирсой¸ Юбилейний¸ мана бу ариқ бўйларига обëм ëтқизиб¸ хавфсизликни таъминлаяпмиз. Тошлар қўйилиб¸ экскаваторлар олиб чиқилаяпти¸ - дейди Рустам Тўраев.\nСурхондарё вилоятининг Бойсун тумани ҳудуди ҳам асосан тоғликлардан иборат бўлгани учун у ерда сел ва тошқинлар кўп бўлиб туради. Бойсунлик инсон ҳуқуқи ҳимоячиси Фахриддин Тиллаевнинг айтишича, 2000 йиллар бошида тоғли қишлоқлардан жуда кўп одам бошқа жойларга кўчирилган эди. Бу одамлар эски уйларининг ёғоч-тахтаси билан ҳукумат ажратган ерга ўз кучлари билан уйлар қуриб олишди:\n- Одамлар Бойсун туманининг Сариосиë ва Авлод қилшлоқларидан кўчирилган. Тахминан 200-300 хўжалик кўчирилган. Ҳар хил кўчкилар бор деди¸ бошқа бўлди. Бойсунда Тоба деган жойлар бор. У ерлар жуда силжиб кетади ва у ерларда бино қуриб бўлмайди. Ўша ердан одамлар Бойсундаги Қорабўйин қишлоғига кўчирилди.\nЛекин давлат томонидан ҳеч қандай бино қуриб берилган эмас. Аҳолига ер берилди ва улар ўзлари қуришди¸ - дейди Фахриддин Тиллаев.\nФахриддин Тиллаевнинг айтишича, сел ва тошқин хавфи бўлган Сариосиё қишлоғидан ҳали одамлар тўлиқ кўчиб чиқиб кетмаган. Чунки:\n- Ер масаласи жуда қийин бўлаяпти. Ҳозир сувсиз ердан одамларга ер беришаяпти. Ҳозир шаҳарнинг атрофида мутлақо ер қолмади.\nБойсун туманининг собиқ ҳокими Эркин Бойниëзов шаҳарнинг ичида икки квадрат метр ер бўлса ҳам сотиб еди. Биронта жой қолмади. Ҳамма жойни сотиб кетди.\nЖой олиш учун аҳоли ҳозиргача навбатда турипти. 10 йилдан бери ариза ëзиб юрганлар бор. Шуларники ҳалигача ҳал бўлган эмас¸- дейди Фахриддин Тиллаев.


Туронбанк фуқароларнинг омонатдаги 100 минг долларини бермаяпти. Пулларни банкнинг собиқ ходими ўмариб кетган\nТуронбанкнинг Зангиота филиали собиқ ходими жиноий йўл билан фуқароларнинг банкка омонатда сақлашга топширган 100 минг АҚШ долларини «ухлатиб» кетган. Банк эса ҳозирча бу пулларни ўз эгаларига қайтармоқчи эмас.\nKun.uz таҳририятига қайнона-келин – Зиёдахон ва Фотима Мусахўжаевалар йўллаган мурожаатда банкнинг собиқ ходимлари омонатда сақлашга берилган пулларни талон-торож этгани ҳақида ҳикоя қилинади.\nМусахўжаевалар бир неча йиллар давомида ўзларининг оилавий жамғарган пулларини ишончлироқ жойга узоқ муддатга сақлаб қўйиш ҳақида ўйлай бошлашган. Яқинлари Туронбанкнинг Зангиота филиалини ишончли давлат банки деб тавсия қилишгани учун, жамғарган пулларини шу банкка қўйишга қарор қилишган.\nЎша вақтдаги вазият ҳақида Зиёдахон Мусахўжаева қуйидагича ҳикоя қилади:\n«Ўғлимнинг ишлари ўша вақтда яхши бўлгани учун, бу пулларни узоқ вақтга, невараларим катта бўлгунга қадар омонатда сақлашни айтган эдим. Ислом динида фоиз олиш яхши эмаслиги сабабли, пулларни фоизсиз омонатга қўйишни маъқул деб топдик.\nМенинг номимдан 50 минг АҚШ доллари ва келиним Фотима номидан 50 минг АҚШ долларини омонатга қўйиш учун пулларни ва паспортимизни 2009 йил 2 декабрь куни ўғлим Шавкатга бериб юбордик. Шу куни ўғлим банкка бориб, менинг номимга ва келинимнинг номига пулларни Туронбанк Зангиота филиалига омонатга қўйиб келди. Менинг номимга 50 минг АҚШ доллари омонатга қўйилгани ҳақида 022333-сонли омонат дафтарчаси ва келиним номига 50 минг АҚШ доллари қўйилгани ҳақида 022334-сонли омонат дафтарчасини, пулни топширгани ҳақида квитанцияларни олиб келди.\nОиламизда даромадимиз етарли бўлгани сабабли, давлат банкини ишончли жой деб билиб, бу омонат пулларини узоқ вақт сўрамадик...»\n2018 йил май ойида оила пулга эҳтиёж сеза бошлагани сабабли банкдаги омонат пулларини қайтариб олиш учун боришган. Лекин Туронбанк Зангиота филиали ходимлари уларга банкдаги омонат пуллари жойида йўқлигини хабар қилишган.\nШундан кейин улар вазият бўйича Туронбанк АТБга мурожаат қилишган. Мазкур мурожаат юзасидан Туронбанк АТБ Бошқаруви раисининг 2018 йил 17 майдаги буйруғига асосан, Зангиота филиалида хизмат текшируви ўтказиш белгиланади. Филиалда ўтказилган ҳамда Бошқарув раиси томонидан тасдиқланган хизмат текшируви хулосасида, банкнинг IABS электрон дастуридан очиб кўрилганда, 2010 йил 28 феврал куни 2009 йил 2 декабрдаги 010948-сонли квитанция билан Ф.Мусаходжаева номига ҳисоб рақами очилиб, 50 000 АҚШ доллари, З.Мусаходжаева номига очилган ҳисоб рақамига эса 20 000 АҚШ доллари кирим қилингани, 2010 йил 1 март куни эса Ф.Мусаходжаева номига ёзилган 015973-сонли чиқим касса ордери билан 50 000 АҚШ доллари, З.Мусаходжаева номига ёзилган 015976-сонли чиқим касса ордери билан эса 20 000 АҚШ доллари чиқим қилингани маълум бўлгани ёзилади.\nСуд материалларида келтирилишича, ушбу чиқим касса ордерлари банк бош бухгалтери томонидан имзоланган ҳамда унда кўрсатилган суммани олгани тўғрисидаги мижоз имзоси ҳам мавжуд бўлган.\nКейинчалик, суд томонидан 2010 йил 1 мартдаги 015973-сонли ва 015976-сонли чиқим касса ордерларидаги имзоларнинг даъвогарларга тегишли экани масаласини аниқлаш мақсадида иш бўйича суд-хатшунослик экспертизаси тайинланган. Ҳ.Сулаймонова номидаги Республика суд экспертизаси марказининг 2019 йил 15 майдаги хулосасида Туронбанк Зангиота филиалининг 2010 йил 1 мартдаги 015973-сонли ва 015976-сонли чиқим касса ордерлари нусхасидаги имзолар даъвогар (Мусахўжаева)ларга тегишли эмаслиги кўрсатилган.\nТуронбанк АТБ Бошқаруви раиси ўринбосари имзолаган жавоб хатида уларнинг пулларини номаълум одамлар ечиб олиб кетгани, бу бўйича ҳуқуқни муҳофаза қилувчи органларга мурожаат қилишлари ва пулларини шу одамлардан ундиришлари лозимлиги билдирилган.\n«Ахир, буни қандай тушунса бўлади – биз оддий фуқаролар давлат банкига ишониб, ўз уйимиздан ҳам ишончли жой деб билиб, ҳалол жамғарган пулларимизни омонатга топширсагу, лекин қайтариб олишга келганда, давлат банкининг бундай жавоби одамни ҳайратга солади. Бундан кейин банкларга ким ишонади-ю, ким ўз пулларини омонатга қўяди?» – дейди З.Мусахўжаева.\nЖавоб хатидан тушуниш мумкинки, мазкур вазиятда банк раҳбарияти жавобгарликни ўз зиммасига олмаслигини билдирган.\nБунга кўнмаган қайнона-келин омонат пулларини банкдан ундириш ҳақида судга даъво ариза билан мурожаат қилишган.\nФуқаролик ишлари бўйича Тошкент шаҳар судининг 2019 йил 10 июндаги ҳал қилув қарори билан Туронбанк Зангиота филиали ҳисобидан уларга жами 851 357 000 сўм миқдордаги омонат пулини ундириш белгиланган.\nМаълум бўлишича, Туронбанк Зангиота филиалининг валюта бўлими бошлиғи бўлиб ишлаган Р.М. омонатчиларнинг имзоларини қалбакилаштириб, 2010 йилда уларнинг ҳисобидаги омонат пулларини ечиб олиб кетган. Кейинроқ эса унинг ўзи ишдан бўшаб кетган.\nМурожаатчиларнинг айтишича, Туронбанк филиали уларнинг омонат пулларини бермаслик учун бу пулларни уларга банк эмас, банкнинг собиқ ходими Р.М. қайтариши ҳақида турли судларга ва прокуратура органларига аризалар ёзиб келган. Банкнинг ҳар бир аризаси бўйича МИБдаги ижро иши тўхтатиб қўйилаверган.\nБанкнинг аризалари бўйича воқеалар ривожи қуйидагича кечган:\n1) Фуқаролик ишлари бўйича Тошкент шаҳар судининг 2019 йил 10 июндаги ҳал қилув қарори устидан апелляция шикояти киритилган. Апелляция суди 2019 йил 23 июлдаги ажрими билан биринчи инстанция судининг ҳал қилув қарорини ўз кучида қолдирган.\n2) Банк томонидан биринчи инстанция судининг ҳал қилув қарори ва апелляция инстанциясининг ажрими устидан Олий судга назорат тартибида шикоят киритилади. Олий суднинг 2020 йил 6 апрелдаги ажрими билан банк аризаси рад қилинган ва суд қарорлари ўз кучида қолдирилган.\n3) Бу орада Туронбанк омонат пулларини ноқонуний олиб кетган собиқ ходимларига нисбатан қонуний чора кўриш ва пулни ундириб бериш учун прокуратура органларига мурожаат қилган. Зангиота туман прокуратурасида Туронбанк Зангиота филиали собиқ мансабдор шахсларига нисбатан Жиноят кодексининг 167-моддаси учинчи қисми «а» банди билан жиноят иши қўзғатилиб, тергов ҳаракатлари олиб борилган. Лекин жавобгарликка тортиш муддати ўтиб кетгани боис 2019 йил 13 декабрдаги қарор билан жиноят иши ҳаракатдан тугатилган.\n4) Туронбанк Фуқаролик ишлари бўйича Шайхонтоҳур туманлараро судига омонатчиларга қарши 2009 йил 2 декабрда очилган 022333-сонли ва 022334-сонли омонат дафтарчаларини ҳақиқий эмас деб топиш ҳақида даъво аризаси киритган. ФИБ Шайхонтоҳур туманлараро судининг 2020 йил 24 январдаги ҳал қилув қарори билан банкнинг аризаси қаноатлантиришдан рад қилинган.\n5) Туронбанк Фуқаролик ишлари бўйича Шайхонтоҳур туманлараро судининг ҳал қилув қарори устидан апелляция шикояти киритган. Апелляция инстанциясининг 2020 йил 17 мартдаги ажрими билан биринчи инстанция судининг ҳал қилув қарори ўзгаришсиз, ўз кучида қолдирилган.\n6) Туронбанк тергов натижасидан ва айбловдан келиб чиқиб, ФИБ Тошкент шаҳар судига «ФИБ Тошкент шаҳар судининг 2019 йил 10 июндаги ҳал қилув қарорини янги очилган ҳолатлар бўйича бекор қилиб, ишни қайта кўриш ҳақида» ариза берган. ФИБ Тошкент шаҳар судининг 2019 йил 26 декабрдаги ажрими билан банк аризаси рад қилинган ва ҳал қилув қарори тўғри чиқарилган деб топилган.\n7) Туронбанк ФИБ Тошкент шаҳар судининг 2019 йил 26 декабрдаги ажрими устидан апелляция шикоятини киритган. Апелляция судининг 2020 йил 7 февралдаги ажрими билан ФИБ Тошкент шаҳар судининг ажрими ўз кучида қолдирилган.\n8) Туронбанк Зангиота филиали туман прокуратурасининг жиноят ишини тугатиш ҳақидаги 2019 йил 13 декабрдаги қарори устидан юқори ташкилотларга шикоят қилган. Юқори турувчи прокуратуранинг ташаббуси билан ушбу қарор бекор қилиниб, собиқ банк ходимларига нисбатан жиноят иши тергови қайта тикланган.\nВазият юзасидан изоҳ олиш мақсадида Туронбанк Зангиота филиали билан боғланганимизда банк вакиллари агарда банк айбдор бўлса, жавобгарликни зиммаларига олишга тайёр эканликлари, бироқ ҳозирда Зангиота туман прокуратураси томонидан жиноят иши бўйича қўшимча тергов ҳаракатлари ўтказилаётгани, хусусан, аввалги терговда Р.М. омонат пулларини омонатчиларга қайтариб бергани тўғрисида кўрсатма бергани туфайли мазкур кўрсатма тергов жараёнида исботини топиш-топмаслигига қараб бир қарорга келишларини билдиришди. Агар Р.М. пулларни омонатчиларга қайтариб бергани исботини топса, бунинг орқасидан фуқаролик суди чиқарган ҳал қилув қарорини бекор қилинишига эришмоқчиликларини баён қилишди.\nШу ўринда савол туғилади: бир эмас бир нечта суд қарорлари мавжуд бўла туриб, жиноят иши бўйича тергов ҳаракатлари ўтказилаётгани омонатни қайтармасликка сабаб бўла оладими?\nОмонат пулини банкнинг мансабдор шахси ўзлаштириб кетганидан қатъи назар, ушбу ҳолатда омонатчилар олдидаги жавобгарликни ўзлаштирганлар эмас, балки банк ўз зиммасига олиши керак. Чунки Фуқаролик кодексининг 989-моддасига кўра, юридик шахс ўз ходими меҳнат (хизмат, лавозим) мажбуриятларини бажариб турган вақтида етказган зарарни қоплаши белгилаб қўйилган.\nМажбурий ижро бюроси Зангиота туман бўлимининг тегишли суд қарорлари бўла туриб ижрони таъминламаётганининг ўзи алоҳида мавзу. Шу боис бу масалага навбатдаги тайёрланаётган мақоламизда батафсил тўхталамиз.\nМаълумот учун: Акциядорлик жамияти шаклидаги «TURONBANK» акциядорлик тижорат банки акцияларининг 18 фоизи Ўзбекистон Республикаси Молия вазирлиги, 11 фоизи Давлат активларини бошқариш маркази ДУК, 64 фоизи Ўзбекистон Республикаси Тикланиш ва тараққиёт жамғармаси ҳамда 7 фоизи бошқа шахсларга тегишлидир.\nУмид қиламизки, фуқароларда банк тизимига нисбатан ишончсизлик кайфиятининг уйғонишига сабаб бўлиши мумкин бўлган ушбу ҳолатни Ўзбекистон Республикаси Марказий банки ва «TURONBANK» АТБнинг таъсисчилари (акциядорлари) эътиборсиз қолдирмайдилар.\nМавзу юзасидан суриштирувларни давом эттирамиз.\n10:31 / 12.01.2022\nБанкларда доллар курси 10 910 сўмга етди\n07:58 / 07.01.2022\nБанк ходими фуқаронинг картасидан 45 миллион сўм пулини ечиб олди\n13:19 / 01.01.2022\nЎзбекистонда инфратузилмани ривожлантириш учун янги банк ташкил этилади\n07:38 / 18.12.2021\nБанклар активлари сифатини таснифлаш тартиби ўзгарди


“Бирлик”нинг Швецияда фаоллиги, ёки коса тагидаги нимкоса « Ўзбекистон Халқ Ҳаракати\n“Бирлик”нинг Швецияда фаоллиги, ёки коса тагидаги нимкоса\n22 February 2013 - 10:53\nЎзини Ўзбекистон “Бирлик” халқ ҳаракати партияси деб атайдиган гуруҳ Ўзбекистонда бу партиянинг расмий рўйхатдан ўтказишга ҳаракат қилмоқда. Шу мақсадни кўзлаганлиги айтилаётган, harakat.net саҳифасида эълон қилинган (harakat.net) хабарга ишониладиган бўлса, партия раисининг ташқи алоқалар бўйича ўринбосари Пўлат Охун швед парламенти депутатлари билан 18 ва 19 февраль куниларида ўтказган учрашувларида айни мавзуни кўтарган.\nЎзбекистон диктатор Ислом Каримов ҳукуматининг олиб бораётган қаттол сиёсати остида қолиб келаётганлиги ва режим бирор ислоҳатларга йўл очмаётганини назардан четда қолдирмайдиган бўлсак, “Бирлик” партияси раисининг ташқи алоқалар бўйича ўринбосарининг бу “фаоллиги” беҳуда эканлигини англаб етиш қийин эмас. Лекин косанинг тагида нимкосаси бор, яъни шунчалар ҳам “беҳуда” эмас!\nЎзбекистон ва Швеция орасида бирор илиқ муносабат бўла олмаслигини Швеция матбуоти ва Оммавий ахборот воситаларини кузатган ҳар қандай одам пайқамай қолмайди. Чунончи, TeliaSonera мобиль телефон алоқалари компанияси диктаторнинг тўнғич қизига йирик миқдорда пора бергани ортидан кўтарилган шов-шув Ўзбекистонда ҳаттоки текширилмади ҳам. Сабаби оддий: бу мамлакатда қонунлар ишламайди, ишлаганида ҳам “хашакироқ” одамлар учун ишлайди, шунда ҳам уларни айбдор қилишга зарурат туғилиб қолса.\nНегадир Пўлат Охун Riksdag депутутлари билан учрашаркан, TeliaSonera билан боғлиқ масалага тўхталиб ҳам ўтмабди. Балки тўхталган бўлса ҳам, аммо бу мавзу “Бирлик” учун исталмаган мавзу бўлсачи? Бу борада аниқ бир тўхтамга келишимиз қийин эканлигига ҳам алоҳида урғу беришимизга тўғри келади.\n“Парламент ва вазирликдаги учрашувларда Ўзбекистоннинг Швеция ва Европа Иттифоқи билан муносабатларининг ҳозирги аҳволи ва уларнинг келажагига оид масалалар муҳокама қилинди. Пўлат Охун Швеция расмийларига Ўзбекистонда демократик ислоҳотларнинг ўта сустлиги, Ўзбекистон ҳали ҳам халқаро ҳуқуқ ҳимоячиси ташкилотлари тарафидан инсон ҳуқуқлари оммавий равишда топталувчи 10 та энг ёмон мамлакат рўйхатида эканлиги, 20 мингдан кўпроқ аъзоси бўлган “Бирлик” Партияси керакли ҳамма ҳужжатларни тайёрлаб Адлия вазирлигига топширган бўлса ҳам, йиллардан бери вазирлик Ўзбекистон қонунларини бузиб, ҳалигача партияни рўйхатдан ўтказмаётгани ҳақида гапирди”, – деб ёзади harakat.net.\nАсалнинг ҳам ози ширин дейдилар. Ёлғон ҳам озроқ бўлса ширинроқ бўларди. Биринчидан, бу “мухолиф партиянинг” Ўзбекистонда 20 минг эмас, 20 аъзоси ҳам қолмаган. Бугунги кунда “Бирлик” аъзоларини номма ном келтириш ва бармоқда санаш мумкин. Бирликчиларнинг аксар қисми Абдураҳим Пўлатов томонидан “ҳаромийга” айлантирганини интернетни кузатиб борадиган ҳар бир ўзбек билади. Иккинчидан, инсон ҳуқуқлари оммавий топталадиган 10 мамлакатнинг бири бўлган Ўзбекистонда мухолиф партиянинг 20 мингдан ортиқ аъзоси бўлиши эса мутлоқ ҳақиатга тўғри келмайди. Партиянинг шунча аъзоси бор экан, демак Ўзбекистон 10 та энг ёмон мамлакат рўйхатига англашилмовчилик билан кириб қолган. Ўзбекистонда бўлмаган ва уни яқиндан билмаган ҳар қандай ўқувчи бу хабарга кўз югуртираркан, “демак аҳвол бу қадар аянчлик эмас” деган хулосага келиши мумкин.\nНега Пўлат Охун Швеция ва ЕИ да бунақа учрашувлар ўтказиб юрибди? Ҳар ким ҳар хаёлга бориши мумкин, лекин асл воқеълик эса бутунлай бошқа жойда. Швеция махсус хизмати (Säkerhetspolisen) ўзбекистонлик таниқлик имом Обид қори Назаровга нисбатан 2012 йилнинг 22 февраль кунида уюштирилган суиқасд ортидан ўзбекистонлик қочқинларга қаттиқроқ эътибор қаратаяпди. Айни вақтларда улар мамлакат ичкарисида фаолият кўрсатаётган Ўзбекистон МХХ (Миллий Хавфсизлик Хизмати) “доносчиларини” излашмоқда. Шундайлардан бири фош бўлиб қолиши ортидан, ҳозирда Швеция ҳудудларини тарк этгани ҳам айтилмоқда.\nБу воқеъликдан хабардор бўлган манбалардан бири ўз исмини ошкор қилмаслик шарти билан ЎХҲ (Ўзбекистон Халқ Ҳаракати) га суҳбат бераркан, МХХ нинг Швецияни тарк этган “қулоғи” номини ҳам сир сақлашимизни илтимос қилди. Фош бўлган агентнинг компьютери ва бошқа электрон маълумотлар сақлаш мосламалари айни пайтда ўрганилмоқда.\n“Айни мана шу “қулоқ” билан апоқ-чапоқ бўлган Пўлат Охуннинг ҳам патагига қурт тушиб қолди ва эндиликда Швеция парламенти депутатлари билан учрашувлар ўтказиб юрибди у”. – дея ўз мантиғини билдирди ўз номини ошкор қилишни истамаган манба.\nПўлат Охун нима айб қилиб қўйганди? Унинг атрофида бораётган таҳлилларнинг бош сабаби эса, 2010 йилда ўзбек “мухофатининг” тўрт вакили (Самад Мурод бошчилигидаги гуруҳ) Швецияга ташриф буюргани билан боғлиқ. Ҳозирча швед махсус хизматлари бу учрашувларни “қулоқ” ташкил этган деган гумонда, аммо аслида эса уни Пўлат Охун ташкиллаштирганди. “Қулоқ” эса шунчаки, ўз сафдошларининг хизматида бўлган.\nМанбанинг билдириб ўтганига кўра, “қулоқ” “Замондош” сайти муҳаррири Ризо Обид ва “Янги дунё” сайти муҳаррири Юсуф Расуловлар билан ҳам яқин алоқада бўлган. Тағин швед махсус хизматларини Ўзбекистонлик “ҳуқуқбон” Марат Зоҳидовнинг Швецияга қилган ташрифлари ҳам қизиқтириб қолганлигини айтади ЎХҲ га маълумот берган манба.\n“Ҳозирги бораётган текширувлар ортидан у (қулоқ) мамлакатни тарк этишга улгурди, бироқ унинг ҳозир Тошкентда эканлигидан гумон қилаяпман”, – дейди ЎХҲ га маълумот берган манба. Манбанинг айтишича, “қулоқ”ни Тошкентда кўрганлар ҳам бўлишган ва бу ҳақида манбани огоҳ этишган. Шундай бўлсада, “қулоқ”нинг Ўзбекистонда эканлигини тасдиқловчи аниқ маълумот йўқ.\nМақоламизда “қулоқнинг” номини келтиришга журъат топмадик. Бу ваъдага хилоф ҳаракат қилмаслигимиз учун, лекин азиз ўқувчининг ўзи гап ким ҳақида бораётганлигини англаб турганлигига ишончимиз комил.\n“Бир тирриқ эчки бутун подани булғайди” дейишади. “Қулоқ” тириқлик қилиб Ўзбекистон МХХ сининг бутун подасини булғаб кетганга ўхшаяпди ва ҳозирда уларнинг ортидан кузатув ва текширувлар бошланган. Ажаб эмас, TeliaSonera нинг қизиғи босилиб улгурмай, ўзбекистонлик айғоқчилар мавзусида ҳам бир катта шов-шув чиқиб қолса.\nМасалан, уларнинг бир ресторанда одамларни ишлатиб, ойлигини бермай судланганлари, боз устига ресторанни ёқиб юборганлари ва ҳакозо, ҳакозолар атрофида таҳлиллар, фош этишлар ҳам ёритила бошланса ажабланмаслик керак. Аммо бундай материаллар ёритилади деб қатъий айта олмаймиз.\n“Бирлик” Швецияда бунақа фаоллик кўрсатаётгани остида бошқа муаммо турибди, буни ким билади, ким билмайди. Шундай қилиб, Пўлат Охун Швеция ва ЕИ да учрашувлар ўтказиб юрибди.


“Штрих-М: Кассир V.5.0” виртуал касса дастурий маҳсулоти Давлат реестрига киритилди\nВазирлар Маҳкамасининг 2019 йил 23 ноябрдаги “Онлайн назорат-касса машиналари ва виртуал касса тизимининг қўлланилишини таъминлаш чора-тадбирлари тўғрисида”ги 943-сонли қарори талаблари асосида “Bar Code Texnologies” МЧЖ томонидан ишлаб чиқилган “Штрих-М: Кассир V.5.0” (версияси 5.1.7.2) виртуал касса дастурий маҳсулоти Давалат солиқ қўмитасининг 2020 йил 3 февралдаги тегишли қарори билан Давлат реестрига киритилди.\nМазкур виртуал касса дастурий маҳсулотига хизмат кўрсатиш “Smart One Club” МЧЖга қарашли техник хизмат кўрсатиш маркази томонидан амалга оширилади.\nҚуйида ушбу техник хизмат кўрсатиш марказининг манзили ва у билан боғланиш учун қўшимча маълумотлар тақдим этилмоқда:\nМанзил: Тошкент шаҳри, А. Навоий кўчаси, 41/1-уй\nТел.: (71) 256-78-40\nМаълумот учун: Бугунги кунда 3 турдаги, яъни PAX A930, UZ SMART BANK ва UZKASSA N5 русумли онлайн-НКМ ва “Янги технологиялар” илмий-ахборот маркази томонидан ишлаб чиқилган “Виртуал касса” дастурий маҳсулоти Давлат реестрига киритилган.\nШунингдек, онлайн-НКМ ёки виртуал кассаларга 3 та техник хизмат кўрсатиш маркази, жумладан, “ARCA GROUP” МЧЖ, “Smart One Club” МЧЖ, “SPECIAL TEXNO SOFT” МЧЖ хизмат кўрсатмоқда.\nЭслатиб ўтамиз, Давлат реестрида мавжуд бўлмаган онлайн-НКМ ёки виртуал кассаларни амалиётда қўллаш мумкин эмас.\nДавлат солиқ қўмитасининг soliq.uz расмий сайтида Давлат реестрига киритилган онлайн-НКМ, виртуал кассалар ва ТХКМ тўғрисидаги батафсил маълумотлар мунтазам янгилаб борилади.


2020 йил 28 май куни Мирзо Улуғбек номидаги Ўзбекистон Миллий университети ташаббуси билан Тадбиркорлар ва ишбилармонлар ҳаракати – Ўзбекистон Либерал Демократик партияси, Ўзбекистон нодавлат нотижорат ташкилотлари Миллий ассоциацияси ҳамкорлигида “Ўзбекистонда ижтимоий шерикликнинг замонавий моделини ишлаб чиқиш” мавзусида zoom дастури орқали онлайн давра суҳбати бўлиб ўтди. Унда Ўзбекистон Республикаси Олий Мажлиси Қонунчилик палатаси, Олий ва ўрта махсус таълим вазирлиги, Ўзбекистон Касаба уюшмалари Федерацияси ва бошқа ташкилотлар вакилларидан иборат юзга яқин мутахассислар, профессор-ўқитувчилар ва тадқиқотчилар иштирок этди.\nДавра суҳбати Ўзбекистон Миллий университетида бажарилаётган ПЗ-2017093070 сонли “Ўзбекистонда ижтимоий шерикликнинг бугунги кун талабларига мос келадиган моделларини ишлаб чиқиш” мавзусидаги амалий лойиҳа доирасида ташкил этилди.\nДавра суҳбатида ННТлар ва ижтимоий шерикликни ривожлантириш истиқболлари; Ўзбекистон ривожининг янги босқичида ижтимоий шериклик: муаммо ва ҳуқуқий ечимлар; Ўзбекистонда ижтимоий шериклик ҳуқуқий асосларининг шаклланиши: мавжуд муаммолар ва уларни ҳал этиш йўллари; меҳнат соҳасидаги ижтимоий шерикликни амалга ошириш механизмлари, усуллари ва воситалари; Ўзбекистонда ижтимоий шерикликни ривожлантириш ва cиёсий консенсусни таъминлашда касаба уюшмаларининг роли; Рақамли ижтимоий шериклик ва унинг хусусиятлари; “Жамоатчилик палатаси”ни ижтимоий шериклик майдонига айлантириш ҳақида айрим қарашлар каби маърузалар тингланди.\nИштирокчиларда Ўзбекистон Республикаси Олий Мажлис Қонунчилик палатаси қўмитаси раиси Бафаев Шухрат Гафурович, Ўзбекистон касаба уюшмалари Федерацияси Кенгаши аппаратининг Меҳнаткашларнинг ижтимоий-иқтисодий манфаатларини ҳимоя қилиш бўлими етакчи мутахассиси Раҳманов Руслан Шавкатович, Тошкент Давлат юридик университети доценти, юридик фанлар доктори Якубов Шухрат Умматалиевич, Наманган Давлат университети Касаба уюшмаси раиси Бегматов Шурмуҳаммад Турғунбоевич, Тошкент Давлат иқтисодиёт университети доценти Эрназаров Дилмурод Зуҳриддиновичларнинг маърузалари катта қизиқиш билан тингланди ва қизғин муҳокама қилинди.\nДавра суҳбати сўнггида бундай амалий ишлар ва фикр алмашишлар янада давомий бўлишига келишб олинди.


Марказий Осиё давлатлари пойтахтларидаги нархлар солиштирилди. Тошкентда аҳвол қандай? | Qalampir.uz\nМарказий Осиё давлатлари пойтахтларидаги нархлар солиштирилди. Тошкентда аҳвол қандай?\nЖамият\t22 Июль 14:13 13869\n“Азия-Плюс” нашри Россия ва Марказий Осиёнинг 5 та давлати пойтахтидаги маҳсулотлар учун нархларни солиштириб чиқди. Булар: Душанбе (Тожикистон), Тошкент (Ўзбекистон), Бишкек (Қирғизистон), Нур-Султон (Қозоғистон) ва Москва (Россия). Ушбу пойтахтларда картошка, сабзи, пиёз, ун, гуруч, гўшт, сут, макарон, шакар, тухум, ўсимлик ёғи нархларини солиштирилди.\nМарказий Осиё давлатлари пойтахтларида маҳсулотлар учун энг арзон ва энг қиммат нархлар қаерда экани маълум бўлди. Унга кўра, Тошкентда маҳсулотлар учун нархлар ўртача. Худди шундай ҳолат Тожикистон пойтахти Душанбеда ҳам кузатилмоқда. Бишкек (Қирғизистон) ва Нур-Султонда (Қозоғистон) эса нархлар жуда юқори.\nСолиштириш натижаларига кўра:\n10 килограмм ун учун энг юқори нарх Нур-Султонда (3260 тенге ёки 7,65 доллар) экани аниқланди. Москвада эса икки баробар арзонроқ (320 рубль ёки 3,1доллар). Тошкентда эса 50 минг сўм (4,69 доллар), Душанбеда 50 сомони (4,38 доллар), Бишкекда эса 338 сом (3,99 доллар).\n1 килограмм гўшт учун нарх деярли барча пойтахтларда бир хил. Энг арзон нарх Москвада (392 рубль ёки 5,29 доллар), энг қиммат нарх эса Тошкентда (63 минг сўм ёки 5,91доллар). Бишкекда бир килограмм гўшт 465 сом (5,49 доллар), Нур-Султонда 2354 тенге (5,52 доллар), Душанбеда эса 65 сомони (5,7 доллар) туради.\nЭнг арзон ўсимлик ёғи (1 литр) Москвада топилган (80 рубль ёки 1,08 доллар), ва енг қиммат Душанбе (22 сомони ёки 1,93 доллар). Нур-Султонда 751 тенге (1,76 доллар), Бишкек ва Тошкентда эса бир хил 159 сом ёки 20 минг сўм (1,88 доллар) туради.\nЭнг арзон сут Душанбеда (6 сомони ёки 0,53 доллар), энг қиммати эса Москвада (50 рубль Тошкентда бир литр сут нархи 6 минг сўм (0,56 доллар), Бишкекда 50 сом (0,59 доллар), Нур-Султонда 280 тенге (0,66 доллар).\nНур-Султонда 1 килограмм гуруч учун 420 тенге (0.99 доллар) нархда сотишади. Энг қиммат нарх эса Москвада 100 рубль (1.35 доллар )ни ташкил қилади. Бишкекда бир килограмм гуруч нархи 90 сом (1,06 доллар), Тошкентда 12 минг сўм (1,13 доллар), Душанбеда эса 14 тенге(1,23 доллар).\nМарказий Осиё давлатларининг пойтахтлари ичида энг арзон макарон Бишкекда 52 сом (0,61 доллар). Энг қиммат макарон эса Москвада 80 рубль (1,08 доллар). Нур-Султонда бир килограмм макарон 300 тенге (0,7 доллар), Тошкентда 8 минг сўм (0,75 доллар), Душанбеда эса 9 сомони (0,79 доллар).\nМосквада энг арзон шакарни килограммига 46 рубль (0,62 доллар) нархда сотишади. Энг қиммат нарх Душанбеда 10 сомони (0,88 доллар). Нур-Султонда бир килограмм шакар 300 тенге (0,70 доллар), Бишкекда 62 сом (0,73 доллар), Тошкентда эса 8,5 минг сўм (0,8 доллар) туради.\n10 та товуқ тухуми энг арзон нархда Москвада – 60 рубль (0,81доллар) дан сотилади. Энг қиммат нарх эса Бишкекда 88 сом (1,04 доллар). Тошкентда 10 та тухум учун нарх 10 минг сўм (0,94 доллар) ни ташкил қилади. Душанбеда 11 сомони (0,96 доллар), Нур-Султонда эса 435 тенге (1,02 доллар).\nЭнг арзон картошка Душанбеда – 4 сомони (0,35 доллар) ва энг қиммат нарх Москвада –67 рубль (0,9 доллар). Бишкекда бир килограмм картошка 35 сом (0,41 доллар), Тошкентда 5 минг сўм (0,47 доллар), Нур-Султонда эса 253 тенге (0,59 доллар) туради.\nНур-Султонда энг арзон сабзини килограммига 256 тенге (0,60 доллар) нархда сотишади. Энг қиммат сабзи Москвада 99 рубль (1,34 доллар). Душанбеда бир килограмм сабзи 7 сомони (0,61доллар), Бишкекда 65 сом (0,77 доллар), Тошкентда эса 9 минг сўм (0,84 доллар) туради.\nЭнг арзон пиёз Душанбеда 1,10 сомоний (0,096 доллар) дан сотилади. Марказий Осиё мамлакатларининг икки пойтахтида пиёз бир хил туради ва шу билан бирга унинг нархи бошқа давлатлар орасида енг юқоридир. Бу Нур-Султон (109 тенге ёки 0,26 доллар) ва Бишкек (22 сом ёки 0,26 доллар). Тошкентда пиёз нархи 2 минг сўм (0,19 доллар), Москвада эса 16 рубль (0,22 доллар) ни ташкил қилади.\nМарказий Осиё давлатларининг пойтахтларидаги маҳсулот нархлари билан танишдик, энди ушбу пойтахтларда ўртача иш ҳаққини таҳлилини кўрсак. Унга кўра, жорий йилнинг бошида Душанбеда ўртача иш ҳаққи 1323,9 сомони (116,09 доллар) ни ташкил қилган. Бишкекда 22 минг 738 сом (268,5 доллар), Тошкентда 3 миллион 984 минг 738 сўм (375 доллар), Нур-Султонда 307,5 минг тенге (720,17доллар), Москвада 117 минг 769 рубль (1583,99 доллар) ни ташкил қилган.\n03 Август 15:51 28976\n03 Август 13:06 28111\n04 Август 12:37 24551\n03 Август 15:01 24097\n04 Август 15:26 21488


Пайғамбарларга иймон келтириш | Мусулмоннинг қулай йўриқномаси\nБош саҳифа/Bo'limlar/Иймонингиз/Пайғамбарларга иймон келтириш\nИнсониятнинг пайғомга эҳтиёжи:\nОдамларга шариатларни баён қиладиган ва тўғри йўлга етаклайдиган раббоний пайғом лозимдир. Пайғом — жаҳоннинг руҳи, нури ва ҳаётидир. Руҳ, ҳаёт ва нур бўлмаса, бу жаҳоннинг қандай салоҳияти бўлиши мумкин?!\nШунинг учун ҳам, Аллоҳ таоло Ўз рисолати-пайғомини руҳ-жон деб атади. Жон бўлмаса ҳаёт бўлмайди! Аллоҳ таоло айтди:\n«(Эй Муҳаммад соллаллоҳу алайҳи ва саллам), шундай қилиб (худди аввалги пайғамбарларга ваҳий қилганимиздек) Биз Ўз амримиз билан сизга Руҳни — Қуръонни ваҳий қилдик. Сиз (пайғамбар бўлишингиздан) илгари на Китобни — Қуръонни ва на иймонни (яъни, унинг ҳақиқат-моҳиятини) билгувчи эдингиз. Лекин Биз уни (Қуръонни) бир нур қилдикки, у билан бандаларимиздан Ўзимиз хоҳлаган кишиларни ҳидоят қилурмиз» (Шўро: 52).\nСабаби, ақл умумий жиҳатдан яхшиликни ёмонликдан айира олса ҳам, лекин уларнинг тафсилот ва кайфиятларини ваҳий ва пайғом-рисолат йўли билангина била олади.\nИкки дунё саодати ва нажотига пайғамбарлар воситасидагина эришилади. Пок ва ифлос нарсаларни, уларнинг йўли билангина ажратиш мумкин. Пайғомдан воз кечган одам ҳаловатини йўқотади, қайғуга ботиб, воз кечиш ёки мухолифлик даражасига қараб бахтиқаро бўлади.\nИймон рукнларидан бири:\nПайғамбарларга иймон келтириш, иймоннинг олти рукнидан биридир. Аллоҳ субҳонаҳу ва таоло айтди:\n«Пайғамбар ўзига Парвардигоридан нозил қилинган нарсага иймон келтирди ва мўминлар (ҳам иймон келтирдилар). Аллоҳга, фаришталарига, китобларига ва пайғамбарларига иймон келтирган ҳар бир киши ...» (Бақара: 285).\nОят барча пайғамбарларга, уларни ажратмай иймон келтириш фарз эканини кўрсатмоқда. Биз яҳудий ёки насронийлар каби айрим пайғамбарларга иймон келтириб, айримларига кофир бўлмаймиз.\nРасулуллоҳ соллаллоҳу алайҳи ва саллам иймон ҳақида: «Аллоҳга, Унинг фаришталари, китоблари, пайғамбарлари, Охират кунига, тақдирнинг яхши ва ёмонига иймон келтиришингдир», дедилар (Имом Муслим: 8).\nПайғамбарларга иймон келтиришнинг маъноси:\nПайғамбарларга иймон келтириш Аллоҳ таолонинг ҳар бир халққа ўзлари ичидан Аллоҳнинг ёлғиз Ўзига ибодат қилишлари учун чақирадиган пайғамбар юборган эканини, пайғамбарларнинг барчаси ростгўй, (Аллоҳ тарафидан) ростгўйлиги тасдиқланган, тақводор, омонатдор, ҳидоятланган, йўл кўрсатувчи, (Аллоҳнинг омонатини) ўзгартирмаган, унга ўзлари тарафидан бирон ҳарфни ҳам қўшмаган ва бирон ҳарфни туширмаган эканини қатъий тасдиқлашдир. Аллоҳ таоло бу ҳақда шундай деди: «Пайғамбарлар зиммасида (одамларни мажбуран динга киргизиш эмас, балки) фақат (Аллоҳ нозил қилган ваҳийни) очиқ-ойдин етказиш бордир» (Наҳл: 35).\nАллоҳ таоло, ҳар бир халққа пайғамбар юборгани, пайғом етмаган халқларни эса азобламаслигидан хабар берди.\nПайғамбарларнинг аломат ва мўъжизалари:\nАллоҳ таоло пайғамбарлари алайҳимуссаломларни ростгўйликлари ва пайғамбарликлари далолат қиладиган турли далил ва ҳужжатлар билан мададлади. Ростгўйликлари ва пайғамбарликларининг исботи ўлароқ уларга зоҳирий мўъжиза ва аломатларни бериш, Аллоҳ берган мададнинг баъзисигина, холос.\nМўъжизалардан мақсад, Аллоҳ таоло пайғамбарлари қўлида жорий қилган ва оддий инсонлар қила олмайдиган ғайри табиий ҳодиса ва жараёнлардир.\nМусо алайҳиссалом асосининг илонга айланиши.\nИйсо алайҳиссаломнинг халқига нима тановул қилиб, уйларида нималарни ғамлаганлари ҳақида хабар бериши.\nПайғамбаримиз Муҳаммад соллаллоҳу алайҳи ва саллам учун Ойнинг иккига ёрилиши.\nПайғамбарларга иймон келтириш нималарни ўз ичига олади?\nПайғамбарларнинг пайғамбарлиги Аллоҳ таоло томонидан ҳаққи рост эканлигига иймон келтириш. Барча пайғомлар ёлғиз Аллоҳга Унга шерик қилмаган ҳолда ибодат қилишга чақирганлигида ҳамоҳангдир. Аллоҳ таоло айтди:\n«Аниқки, Биз ҳар бир умматга: «Аллоҳга ибодат қилинглар ва шайтондан йироқ бўлинглар», (деган ваҳий билан) бир пайғамбар юборганмиз» (Наҳл: 36).\nПайғамбарларнинг шариатлари гоҳида ўз халқларига муносиб тарзда ҳалолу ҳаромда бир-биридан фарқ қилади. Аллоҳ таоло айтди: «Сизлардан ҳар бир миллат (яъни, дин) учун (алоҳида) шариат ва йўл қилиб қўйдик» (Моида: 48).\nБарча пайғамбар ва расулларга иймон келтириш.\nБиз Аллоҳ таоло исмларини баён қилган Муҳаммад, Иброҳим, Мусо, Ийсо ва Нуҳ алайҳимуссаломлар каби пайғамбарларга (батафсил), исмлари баён қилинмаган пайғамбарларга эса умумий тарзда иймон келтирамиз. Пайғамбарлардан биронтасига кофир бўлган одам, уларнинг барчасига кофир бўлган бўлади.\nПайғамбарларнинг саҳиҳ бўлган хабарларини, Қуръон ва Суннатда баён қилинган мўъжизаларини тасдиқлаш, масалан, Мусо алайҳиссалом учун денгизнинг ёрилиш мўъжизаси каби.\nБизга юборилган Муҳаммад соллаллоҳу алайҳи ва салламнинг шариатига амал қилиш. Зеро, пайғамбарларнинг сўнггиси ва фазилатда устун бўлгани — Муҳаммад соллаллоҳу алайҳи ва салламдир.\nПайғамбарларнинг сифатларидан баъзилари:\nУлар инсондирлар. Улар билан бошқа инсонлар ўртасидаги фарқ шуки, Аллоҳ таоло уларни ваҳий ва пайғом билан хослади. Аллоҳ таоло айтди:\n«Биз сендан илгари ҳам фақат эр кишиларни Пайғамбар қилиб юбориб, уларга ваҳий қилганмиз, холос» (Анбиё: 7).\nПайғамбарларда рубубият ёки улуҳият хусусиятларининг биронтаси ҳам йўқдир. Улар — ахлоқ камолотига эришгандек, зоҳирий хилқатда ҳам камолотга эришган инсондирлар. Бундан ташқари улар одамларнинг олий насаблилари бўлиб, пайғамбарлик юки ва масъулиятини кўтаришга лойиқ қиладиган зийрак ақл ва баён қилгувчи забон эгаси бўлганлар.\nАллоҳ таоло пайғамбарларни ўз жинсларидан бўлган инсонларга ўрнак бўлишлари учун одамзотдан танлади. Шу боис инсонларнинг пайғамбарларга эргашишлари ўз тоқат доираларидадир.\nАллоҳ таоло пайғамбарларни пайғом билан хослади. Аллоҳ таоло уларни бошқа одамларни қўйиб пайғамбарлик билан хослади ва шундай деди:\n«(Эй Муҳаммад соллаллоҳу алайҳи ва саллам, уларга) айтинг: «Ҳеч шак-шубҳа йўқки, мен ҳам сизлар каби бир одамдирман. Менга Илоҳингиз ёлғиз Аллоҳнинг Ўзи экани ваҳий этилмоқда» (Каҳф: 110).\nПайғамбарлик руҳий шаффофлик, заковат ёки ақлий мантиқ билан эмас, балки, раббоний танлов билан қўлга киритиладиган вазифадир. Аллоҳ таоло, Ўзи айтганидек, пайғамбарларни одамлар орасидан танлаб олди:\n«Аллоҳ пайғамбарлик вазифасини қаерга қўйишни яхшироқ билгувчидир» (Анъом: 124)\nПайғамбарлар Аллоҳ тарафидан етказаётган ваҳийларида маъсумдирлар. Улар Аллоҳдан ваҳийни етказишар ва шу ваҳийни татбиқ қилишар экан хато қилмайдилар.\nРостгўйлик. Пайғамбарлар, уларга Аллоҳнинг салавоту саломлари бўлсин, гаплари ва қилаётган ишларида ростгўйдирлар. Аллоҳ таоло бу ҳақда шундай деди: «Мана шу Раҳмон ваъда қилган ва пайғамбарлар рост сўзлаган нарса Қиёматдир» (Ёсин: 52).\nСабр. Пайғамбарлар Аллоҳнинг динига (жаннатдан) муждаловчи ва (жаҳаннамдан) огоҳлантирувчи бўлиб чақирдилар. Бу йўлда турли машаққатларга дуч келиб, азиятлар чекишларига қарамай сабр этдилар ва Аллоҳнинг каломини олий қилиш учун матонат кўрсатдилар. Аллоҳ таоло айтди: «Бас, (эй Муҳаммад соллаллоҳу алайҳи ва саллам), сиз ҳам (ўтган) пайғамбарлар орасидаги сабот-матонат эгалари сабр қилганларидек (мушрикларнинг озор-азиятларига) сабр қилинг» (Аҳқоф: 35).\nПайғамбарларга иймон келтиришнинг самаралари:\nПайғамбарларга иймон келтиришнинг катта самаралари бўлиб, шулардан баъзилари қуйидагилардир:\nАллоҳ таолонинг раҳмати ва бандаларига бўлган эътибори.\nЧунки Аллоҳ, бандаларига Тўғри Йўлни кўрсатиш ва Аллоҳга қандай ибодат қилишларини баён қилиш учун пайғамбарларни юборди. Зеро, башар ақли буларни ўзича била олмасди. Аллоҳ таоло Муҳаммад соллаллоҳу алайҳи ва саллам ҳақида шундай деди: «Биз Сизни барча оламларга раҳмат қилиб юбордик» (Анбиё: 107).\nАллоҳ таолога бу улкан неъмат учун шукроналар келтириш.\nПайғамбарлар соллаллоҳу алайҳим ва салламларни севиш, эъзозлаш ва уларга лойиқ бўлганидек мақтовлар айтиш.\nЧунки, улар Аллоҳга қулликни бажо келтирдилар, Унинг пайғомини етказдилар ва бандаларига насиҳат қилдилар.\nПайғамбарлар Аллоҳнинг даргоҳидан олиб келган пайғомларга эргашиш.\nБу пайғомлар — шериксиз Аллоҳ таолонинг Ўзигагина ибодат қилиш ва пайғомларга амал қилиш, демакдир. Шундагина мўминлар учун ҳаётларида эзгулик ва ҳидоят, икки дунёда эса бахтиёрлик амалга ошади.\nАллоҳ таоло айтди: «Бас, сизларга Мен тарафдан ҳидоят келганида ким Менинг ҳидоятимга эргашса, йўлдан озмас ва бахтсиз бўлмас. Ким Менинг эслатмамдан юз ўгирса, бас, албатта унинг учун танг — бахтсиз ҳаёт бўлур» (Тоҳа: 123 – 124).\nСино ярим оролидаги Мусо тоғи. Айрим тадқиқотчилар унинг Мусо алайҳиссалом Аллоҳ таоло билан гаплашган тоғ эканини таъкидлашган.


Ўзбекистонда коронавирус: 18 сентябрь асосий хабарлари\n10:18 21 Октябр 2020\n18:46 18.09.2020 (Янгиланган 18:50 18.09.2020) Ҳавола олиш\nCOVID-19 умумжаҳон пандемияси (1221)\nСутка давомида 492 кишида коронавирус аниқланди, Ўзбекистонда коронавирус инфекцияси қайд этилганлар сони 50 253 нафарни ташкил қилмоқда.\nТОШКЕНТ, 18 сен — Sputnik. Sputnik Ўзбекистон республикадаги эпидемиологик вазият тўғрисида асосий хабарларни тўплади.\n© AFP 2018 / FRANCK FIFE\nЎзбекистон мактабларда таътиллар жадвали ўзгариши мумкинми - тафсилотлар\nБир сутка давомида 492 кишида коронавирус аниқланди, Ўзбекистонда коронавирус инфекцияси қайд этилганлар сони 50 253 нафарни ташкил қилмоқда.\nЯнги касалланиш ҳолатларининг 228 нафари Тошкент шаҳрида, 21 нафари Тошкент вилоятида ҳамда 10 нафари Андижон вилоятида тана ҳарорати кўтарилганлиги ҳамда коронавирусга чалинган беморлар билан мулоқотда бўлганлиги сабабли намуна олинган фуқаролар орасида аниқланган.\nБугуннинг ўзида 435 нафар бемор тузалиб, ўз уйларига кузатилди. Республика бўйлаб жами соғайганлар сони 46 527 нафарга етди. Соғайиш кўрсаткичи 93 фоиз.\nАйни пайтда 3 307 нафар беморга белгиланган стандартлар бўйича даво чоралари кўрилмоқда.\nКун давомида коронавирусга чалинган 4 нафар бемор – Оққўрғон туманида яшаган 78 ёшли О.Ш. (аёл), Термиз шаҳрида яшаган 36 ёшли С.В. (эркак), Шайхонтоҳур туманида яшаган 83 ёшли Т.М. (эркак), Зангиота туманида яшаган 42 ёшли Д.М. вафот этди.\nРус вакцинасини йўқ қилиш: катта сиёсатнинг кичик ўлжаси\nЎзбекистонда жами 419 киши пандемия қурбони бўлди.\nРоссиялик шифокорлар ташрифи\nМосквадан 35 нафар шифокорлар COVID-19га қарши курашда Ўзбекистонлик ҳамкасбларига ёрдам бериш мақсадида Тошкентга жўнаб кетишди.\nЁрдам бригадаси таркибида инфекцинистлар, анестезиологлар, рентгенологлар, лаборатория диагностлари, пульмонологлар, эпидемиологлар, болалар шифокорлари ва тиббий ҳамширалар бор.\nШифокорлар иш бошлаш учун керакли бўлган индивидуал ҳимоя восталари билан таъминланган.\nЎзбекистон фуқаролари қайтиб келишлари учун қулай шарт-шароитлар яратиш мақсадида "Uzbekistan Airways" авиакомпанияси 23 сентябр куни Самара шаҳридан Тошкентга амалга ошириладиган чартер қатновига эркин сотув очилганини маълум қилди. Чипта нархи 352 доллар.\nДунё бўйлаб инфекцияни юқтириб олган кишиларнинг сони 30,2 миллиондан ошди, 947 минг киши вафот этди, 20,6 миллион киши тузалди. Энг кўп ҳолатлар АҚШда (6,7 млн), Ҳиндистонда (5,2 млн), Бразилияда (4,5 млн).\nЎзбекистонда коронавирус билан касалланганлар 64 мингдан ошди\nТун давомида яна 98 кишида коронавирус аниқланди. Шулардан энг кўпи Наманган ва Сурхондарё вилоятларида қайд этилган.\nАрипов ва Мишустин савдо-иқтисодий ҳамкорликни муҳокама қилишди\nМулоқот давомида ҳукумат раҳбарлари даражасидаги Қўшма комиссиянинг иккинчи мажлисига тайёргарликнинг бориши ҳолати кўриб чиқилган\nАҚШ Молдавия учун "инқилобий" сценарий тайёрламоқда – Наришкин\n“Рангли инқилоблар” бўйича АҚШ экспертлар Молдавияга боришга ҳозирлик кўрмоқда - Россия ташқи разведка хизмати директори.\n10:14 Ўзбекистонда коронавирус билан касалланганлар 64 мингдан ошди\n23:07 Беларус чет элликларга COVID-19 ҳақидаги справкасиз транзит қилишга рухсат берди\n19:45 АҚШ Молдавия учун "инқилобий" сценарий тайёрламоқда – Наришкин\n19:33 Арипов ва Мишустин савдо-иқтисодий ҳамкорликни муҳокама қилишди\n19:18 Мирзиёев АҚШ генерали Маккензини қабул қилди\nМосквада мигрантлар етишмаслиги муаммоси юзага келди\nИмпотенция, простатит ва карлик - врач COVID янги аломатлари ҳақида\nУрушга сабаб бўлган қарама-қаршилик - Алиев ва Пашинян билан параллел интервью\nБашар Асад: Сурияда уруш ҳали якунлангани йўқ\nЎткир тишли вирус, ниқоб ва шифокорлар: турли давлатлардаги граффитлар\nАн-12 ва Ан-26 ҳарбий самолётларининг паст баландликдаги парвози - видео\nЎзбекистонда нечта дам олиш куни бор?


Вашингтондан Страсбурггача: Узбекистондан инсон хаклари - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\nЖурнал Ҳаракат №5 (20) 1999. ЖУРНАЛИМИЗНИНГ БУ СОНИДА:\n(Суз боши урнига) - Вашингтондан Страсбурггача: Узбекистондан инсон хаклари\nХа, дунё узгармокда, буни факат куришни истамаган одамгина курмайди.\nЭнг ёркин мисоллар сифатида 20 асрнинг сунг йилида булиб утган икки вокеани курсатиш мумкин.\nБиринчиси, Европа давлатлари, тугрироги НАТО давлатларининг 1999 йилнинг бошларида Косово мусул-монларини сербларнинг геноцидидан куткариш учун олиб борган хаво уруши булса, иккинчиси, шу кунларда Истанбулда булиб утган Европада Хавфсизлик ва Хамкорлик Ташкилоти йигилишида кабул килинган 21 асрда хавфсизлик ва хамкорлик масалаларига оид Декларациядир. Бу хужжатда шу нарса кайд килинадики, бундан буён, бирон бир мамлакат ичида содир булаётган вокеалар, агар улар инсон хак-хукукларининг паймол килиниши билан боглик булса, бу давлатнинг ички иши деб хисобланмайди.\nБу Декларация, бир тарафдан, НАТОнинг Косоводаги операцияси учун кечикиб булса хам хукукий база тайёрлаётган булса, иккинчи тарафдан, Россиянинг мустакиллик учун курашаётган чечен халкига нисбатан олиб бораётган конли урушини кораламокда. Бундан хам мухими, бу декларация Европа давлатларига бошка давлатларнинг шу пайтгача ички иш деб караб келинган ишларига аралашиш имконини беради. Шу сабабли, юз йиллардан бери теварак атрофидаги катта-кичик халкларни аёвсиз эзиб келган ва бундан буён хам бу ишни давом эттираман деб уйлаётган Россия васвасага тушди. Россия президенти Ельциннинг зарда билан Истанбул мажлисини ташлаб кетиши бу васвасанинг очик куринишидир.\nАслида, у билан бирга бу мажлисни яна бир президент ташлаб чикиши керак эди. У хам булса, бир замонлар Москва томонидан узбек халки устига куйилиб, хамма принципиал масалаларда Кремлнинг чакирикларига "лаббай" деб жавоб бериб урганган Каримовдир. Факат Каримовгина Москвадаги муштумзурларга кушилиб Чеченистондаги мустакиллик курашчиларини хеч куракда турмайдиган сузлар билан сукди ва сукмокда, бу масалада Россия билан хамкорлик килишга тайёрлигини айтмокда.\nХудога шукурки, Чеченлар презедентимиз кимнинг одами эканлигини яхши билганлари учун Узбек халкидан хафа булаётганлари йук. Акс холда, Узбеклар ва Чеченлар уртасида узок йиллар давом этадиган душманлик пайдо булган буларди.\nУзбекистон президенти Каримов-нинг Москва билан бундай огиз-бурун упишишга тайёрлигининг яна бир сабаби унинг узи хам инсон хак-хуккларини паймол килишда ундан колишмаётганидир. Унинг хокимияти Москва ёрдамида курилиб, зуравонликка, инсон хак-хукукларини топташга асослангани учун Каримов хам Истанбул Декларациясидан васвасвасага тушиши табиий.\nЭскилардан колган бир хикматли суз бор: Такдирдан кочиб булмайди. Каримов хеч Туркияни севмади. Хар доим Истанбулга келмаслик учун харакат килди. Узбекларни кардош Туркия билан алокаларини кулидан келганча паст даражада ушлаб туришга интилди. Узбек ёшлари Туркияда укимасин деб нималар килмади. Лекин Истанбулдан келадиган "хавф"нинг олдини ололмади ва тишини-тишига куйиб узи истамаган хужжатга, Истанбул Декларациясига имзо чекди.\nХа, такдирни узгартириб булмайди.\nЛекин бир нарсани алохида ургулаш лозим. Истанбул Декларацияси жамият тарихида янги боскичнинг бошланишигина эмас, балки аввал бошланган бир боскичнинг якунловчи хужжатидир. Бу боскичнинг бошланиш нуктаси деб Европада Хавфсизлик ва Хамкорлик Ташкилотининг тузилиш йили булган 1977 йилни олиш мумкин. Уша вактда имзоланган Хельсинки Шартномасида инсон хукуклари масаласи биринчи марта шундай жиддий даражага кутарилган эди. Бу шартнома Шаркий Европадаги совет давлатлари-нинг ва Болтикбуйи жумхуриятларининг мустакилликка, аникроги демократик мустакилликка эришишларида катта роль уйнади.\nУзбекистон каби мамлакатларда эса ахолининг сиёсий-ижтимоий фаолияти нисбатан суст булгани, бунинг натижасида демократик мухолифатнинг ва инсин хак-хукукларини химоя килувчи ташкилотларнинг кучсизлиги, КГБ каби репрессив механизмларнинг кувватлилиги сабабли демократия етарли даражада ривожланмади ва бу мамлакат халклари Хельсинкида бошланган жараёнлардан етарли даражада фойда-лана олмадилар. Лекин ижобий жараёнларни энди хеч ким тухта-толмаслиги объектив реаллик эди ва бу реаллик секин-аста булса хам уз меваларини бермокда.\nМаълумки, Хельсинкида бошланган жараёнларнинг етакчиси АКШ булган ва хозир хам бу давлат булиб колмокда. Шу сабабли хуррият ва демократия истаган халклар учун бу давлат нажот калъасидир. Аммо бу аксиома дунёда булаётган жараёнларни тулик ифода этолмайди. Масаланинг диккатга сазовор жойи шундан иборатки, АКШнинг хам давлат сифатида уз миллий манфаатлари бор. Унинг миллий манфаатлари хар доим, хамма ерда демократия ва инсон хукукларини химоя килиш жараён-ларига уйгундир, деб хисобласак янглишган булардик.\nВашингтон Узбекистонда демокра-тияни ривожланиши ва инсон хукуклари масаласига кандай муносабатда эканлиги ва бу муносабат сунг замонларда кандай узгарганини журналнинг кулингиздаги сони сахифаларидан урганиш мумкин. Хозир укиятган маколангизнинг максади эса Вашингтоннинг позицияси дунъёда кандай реакция бераётганини курсатишдир.\nШу йил 11-18 ноябрь кунлари БМТнинг Женевадаги кароргохида бу ташкилотнинг Кийнокларга карши курашиш комитетининг мажлисида Узбекистон масаласи курилди. Бу мажлисга таклиф килинган Узбкистон инсон хукуклари жамияти Бош секретари Толиб Ёкубнинг кун тартибидаги масала буйича тайЁрлаган доклади билан хам журналнинг шу сони сахифаларидан жой олган. Кийнокларга карши курашиш комитети Толиб Ёкубга яна бир имконият берди. У Узбекистон тарафидан Комитетга расман такдим килинган Миллий докладга уз комментарийларини ёзма шаклда топширди ва уни купайтириб Комитет аъзоларига таркатди.\nТолиб Ёкуб уз комментарийсини АКШ Конгрессида Узбекистонга багишланган мажлис булиб утгани ва бу мажлисда Узбекистонда демократиянинг бугилиши ва инсон хукукларининг оммавий равишда топталиши кораланганини эслатишдан бошлаб уни шундай давом эттирган: Узбекистон хамма ерда конун ва хукукка асосланмаган авторитар режим деб тан олиб булинганлиги сабабли мамлакатдаги мавжуд холатни акс эттирмайдиган бу Миллий докладни анализ килишнинг узи бефойда ишдир. Аммо бу масалага яна хам купрок очиклик киритиш максадида баъзи мухим нукталарда тухтамокчиман.\nСунгра Толиб Ёкуб Узбкистонда демократиянинг асосий принципи - хокимиятни конунчилик, ижрочилик ва суд хокимиятларига ажратиш принципи купол равишда бузилаётганини курсатиб беради ва хокимият факат ижрочиларнинг кулига утиб колганлиги сабабли улар уз мухолифларига карши террор олиб бораётганлари, ун минглаб одамларни камаб, уларни кийнокларга солаётганлари, куплаб одамлар камокхоналарда улдириб юборилаётган-лигини далил ва мисоллар билан курсатиб берди.\nУзбекистон масаласининг БМТ даражасида курилишининг мухимлигини ангаб етган бир гурух "Бирлик"чилар айни шу кунларда Женевага келганликларини ва БМТ Инсон хукуклари комитети ва Кийнокларга карши курашиш комитетларида учрашувлар утказиб, бу комитетлар ходимларига Узбекистондаги ахвол хакида информация берганликларини алохида кайд килиш лозим. "Бирлик" халк харакати раиси Абдурахим Пулатнинг Вашингтондан, раис уринбосари Пулат Охуннинг Швециядан ва Марказий Кенгаш Хайъати аъзоси Анвар Усмоннинг Германиядан Женевага келиши бу ерда катта таъсир курсатганини айтиб утириш ортикча булса керак. Энди БМТ расмийлари якин орада Узбекистондаги хавотирли ахвол билан якиндан шугулланабошлаяжаклари эса аник.\nБу уч "Бирлик"чи Женевадан сунгра Франциянинг Страсбург шахрига келдилар ва бу ерда жойлашган Европарламентда учрашувлар утказдилар.\nМаълумки Европарламент Европа Иттифокига кирувчи давлатларнинг умумий коунчилик органи булиб шу давлатларнинг умумий масалалари билан шугулланади. Лекин у дунёнинг Европада жойлашган энг кувватли давлатларини бирлаштирувчи ташкилот сифатида бутун дунё микёсида роль уйнаш ниятида. Шу сабабли у Европа ташкарисидаги давлатлар билан хам расмий алокалар урнатган, жуда куп давлатлар Европарламент кошида элчилик ролини уйнайдиган ваколатхоналар очишган. Узбекистон хам улар жумласидандир.\n"Бирлик" халк харакати 3-4 йилдан бери Европарламент билан норасмий алоколарда булиб келди. Европарламент депутатлари баъзи "Бирлик"чиларга гарб давлатларидан сиёсий бошпана олиш масаласида ёрдамчи хам булишганини айтиш лозим. Бу алокалардан хавотирга тушган Узбекистон хукумати Евро-парламентда махсус пропаганда олиб бориб "Бирлик"ни демократ эмас, ислом фундаменталистлари ташкилоти деб танитишга урингани хам маълум. Бу вокеадан кейин Европарламентнинг энг йирик фракцияси булмиш Европа халк партияси расмийлари "Бирлик"ка хат билан мурожаат килиб бу масалада очиклик киритилишини истаган эдилар. Аслида, Европарламент вакиллари Узбекистон хукуматининг расмий маълумотларига ишонмасдан таъкик-ланган ташкилотга расман мурожаат килишларининг узи эътиборга сазовор нарса. "Бирлик" раиси 1998 йил сентябрь ойида Европа халк партияси вакилларига керакли маълумотларни юборгач, улардан жуда илик жавоб олган ва Европарламентга истаган вактида келишга даъват этилганди.\nАбдурахим Пулат, Пулат Охун ва Анвар Усмонларнинг Страсбургга келиши шу таклиф туфайли амалга оширилган зиёрат булди. 2 кун ичида утказилаган сухбатлар давомида Европарламент расмийлари Узбекистондаги сунг вокеалар хусусида информация олдилар. "Бирлик"чилар шуни курдиларки, Еврапарламентда Узбекистондаги вокеа-лар, хусусан демократик мухолифат ва диндорларга карши утказилаётган террордан хабардоралр, хамда вокеалар борган сари Ёмонлашиб бораЁтганидан жуда хавотирдалар. "Бирлик"чилар билан сухбатлашган расмийлар Европарламент демократик принципларга содик булган ташкилот сифатида узи билан хамкорлик килишни истаган хамма давлатлардан демократик нормаларга риоя килишни талаб килажагини ургуладилар.\nВашингтонда АКШ Конгрессидан тортиб Страсбургда Европарламентгача Узбекистон хукуматининг уз фукаро-ларига карши олиб бораётган террори билан шугулланаётганлари хаммани хушёр тортишга чакирадиган фактдир. Узбекистон хукумати ва унинг тарафдорлари мухолифат Узбекистонни хамма ерда ёмонлаб юриб унинг обрусини туширмокда, деган айбно-малардан воз кечиб, демократия ва инсон хукуклари масаласида янги сиёсат бошлашлари лозим. АКШ Конгресси ва Европарламент каби ташкилотлар кимнингдир реал булмаган хабарларига асосланиб сиёсат олиб бормайдилар. Улар хавотирга тушмокдаларми, демак Узбекистон хукуматининг сиёсатида катта хатолар бор.\nУлар тузатилиши керак.\nУларнинг тузатилиши Вашингтон, Женева ва Страсбург учун эмас, узбек халки учун керак.\n"Бирлик"чилар бу аксиомани тушунганлари учун харакатдалар.\nУлар биладиларки, биздан харакат, Аллохдан баракат.


Қари билганни¸ пари билмас...\nОлтин олма¸ дуо ол¸ Дуо олтин эмасму¸ дейди ўзбек қариялари дуосини улуғловчи ўзбек мақолларидан бири.\n1 октябр - дунёда қариялар куни сифатида нишонланади. Шу муносабат билан¸ қадим анъанага кўра¸ невараю чеваралари ардоғида бўлиши лозим ўзбек қарияларининг бугунги ижтимоий-иқтисодий турмушига назар ташладик.\nЎзбекистонда истиқомат қилаётган уч миллиондан ортиқ пенсионернинг 12 минг нафарини 2-жаҳон уруши иштирокчилари, 30 минг нафарини ёрдамга муҳтож бўлган ёлғиз ногиронлар ташкил этади. 100 ёшдан ошган қариялар эса 2300 кишига яқин. Бу рақамларни “Правда востока” ҳукумат газетаси келтиради.\nХўш, уч миллиондан ортиқ бўлган бу чолу-кампирлар бугун "қарилик гашти"ни қандай сурмоқда? Ўзбекистон президенти нутқларида доим ҳукумат томонидан ардоқланаётгани таъкидланаётган қарияларнинг бугунги ижтимоий ҳимояси қандай?\nСуҳбатдошларимиз, Ўзбекистоннинг турли вилоятларида истиқомат қилаётган қариялар. Самарқанд шаҳрининг Коший маҳалласида яшайдиган Телмон бобонинг айтишича, қарияларнинг ҳаёти яхши, гуриллаб маъракама-маърака, тўйма-тўй юришибди улар.\nТелмон бобо: Ўзбекистон қариялари энди¸ Худога шукур¸ энди ëмонлайверсак¸ яхши бўлмайди. Ислом бобога раҳмат пенсияни бериб ëтибди. Бериб ëтибди¸ ана олиб ëтибмиз.\nОзодлик: Пенсия қанча?\nТелмон бобо: Пенсия 175 минг бўлди. Ҳар кун 3000дан есам ҳам¸ яна ортиб қолади.\nОзодлик: Кампирингиз ҳам борми?\nТелмон бобо: Худога шукур бор.\nОзодлик: Улар ҳам пенсия оладими?\nТелмон бобо: Ҳа¸ олади.\nОзодлик: Уларники қанча?\n- Хотинимникини сўраганим ҳам йўқ. (майин кулги билан) Ҳа¸ ўзи билади. Нима ишим бор. Яхши Худога шукур. Мана шу бугуннинг ўзида ҳамсоямизнинг бир қизи ўлган экан. Фотиҳага ўтиб келдик. Ундан чиқиб тўйга ўтдик. Тўй вараванг. Шуда халқники. Мана шу маҳаллада 50 йилдан зиëд яшаяпман. Бобойлар бирга-бирга ўтдик. Тўйни томоша қилдик¸ дейди Телмон бобо.\nАндижон вилоятининг Булоқбоши қишлоғида истиқомат қилаётган биринчи гуруҳ ногирони Нишонбой аканинг айтишича, қарияларнинг турмуши ҳар хил - кимдир яхши, кимдир ёмонроқ. Бу ҳолат унинг оиласидаги ишловчилар даромади ва пенсия таъминотининг қанақалиги билан боғлиқ.\n- Биздаги қариялар ҳозирги вақтда¸ боринг 60 га борганлар¸ пенсияга чиққанларнинг деярли ҳаммаси пенсиясини вақтида ололмаяпти. Ўғиллари Россияга кетган¸ бир хиллариники Тошкентда ишлайди¸ бир хилиники мана шу ерда иш қилади¸ бир хилиники хокисор. Бир хилллари қоровулга муҳтож¸ келинлари қарайди. Шунақа бўлса ҳам бир бало қилиб кўчага чиқади. Бизнинг қишлоқда 80 ëшга борганлар ҳозир кам қолди. 70 ëшдан ошганлар ўзлари бемалол юриб¸ чой ичиб¸ ўтириб қарта ўйнашади. 80 ëшдан ошганларнинг бир хиллари пенсияни ололмай¸ бировлардан қарз олиб¸ ароқ ичиб юборади¸ дейди Нишонбой ака.\nНишонбой ака 100 минг сўм ногиронлик пенсияси олади. Унинг айтишича, бу пул унинг дори-дармонига ҳам етмайди. Шунинг учун у кўчага чиқиб тиланчик қилишга мажбур бўлмоқда.\n- Ҳокимиятга кирганимни санасам¸ 37 марта бўлибди. Ҳокимиятга ололмаганим учун фақат пенсия масаласида кираман. Ўша ердан почтага телфон қилади¸ бир бало қилиб пенсияни беради. Охири ҳокимиятга киришни ҳам тўхтатдим. Сабаби¸ кирсам ҳам берилмай қўйди. Охири “Кел¸ шу одамларнинг қўлидан пул олайин. Шуни бошламасам бўлмайди” дедим. Шуни бошламасам бўлмас экан. “Нечта лўлилар юрибди. Улардан нима фарқим бор? Инвалид бўлсам. Шу ишни бошлай” деб бошладим. Бировлар 100 сўм¸ бировлар 500 сўм¸ бировлар 1000 сўм¸ кўпроқ раҳми келганлари 5000 сўм¸ шу билан тирикчилик қилиб келаяпман¸ дейди Нишонбой ака.\nФарғоналик инсон ҳуқуқи ҳимоячиси Ғанихон Маматхоновнинг айтишича, қариялар пенсия пулларини олиш учун почта эшигига ярим тунда бориб навбат олишади.\n- Ҳозир қарияларга умуман эътибор йўқ. Мана сентябр ойи тугаяпти. Қариялар ўзларининг нафақа пулини ололгани йўқ. Кечаси соат 3 дан обеддан кейин соат учгача турганларга аранг тегиб қолади. Айниқса¸ кечаги мустақиллик байрамида¸ Ҳайит байрамида пенсионерлар пенсия пулини ололмади. Мана шу бўйича мен вилоят ҳокимлигига¸ президентга очиқ хат ëзган эдим. Лекин ҳанузгача бир янгилик ë бошқа нарса бўлгани йўқ. Чунки нақд пул тушими амалдорларнинг чўнтагига уриб кетди. Шўринг қургур пенсионер¸ пенсиясини оломай гаранг бўлиб ëтибди¸ дейди Ғанихон Маматхонов.\nУнинг фикрича, Ўзбекистондаги нақд пул тақчиллиги энг аввало кам таъминланган оилалар, хусусан пенсия ёшидаги одамларнинг ижтимоий аҳволини оғирлаштириб юбормоқда. Унинг фикрларини фарғоналик пенсионер Муҳсинжон ака ҳам тасдиқлайди.\n- Мана ҳозир бизнинг уйимизда ремонт бўлди. Ремонт бўлгунгача трубалар тиқилиб қолган¸ сув чиқмаяпти. Капиталний ремонт қилинди. Тўрт кун сув чиқди. Тўрт кундан кейин¸ мана мен 70 ëшдаман¸ қўшним бор 76 ëшда¸ пастга қўшниларнинг уйига тушиб¸ ялиниб сув олиб чиқамиз. Ëзда ер суғоришади¸ деб чиқмас эдик. Мана ҳозир куз. Ҳозир оддий крант сувларида ер суғориш йўқ. Қариялар сув ташияпти пастдан¸ дейди Муҳсинжон ака.\nЎзбекларда доимо қарияларга ҳурмат билан муносабатда бўлинади. Уларга алоҳида эъзоз кўрсатилади. Ўзбекларда ота-оналарни қаровсиз қолдириш уят саналади. Шунинг учун ҳам, фарзандлар пенсия пули қанча бўлишидан қатъий назар, ота-оналарини эътиборсиз қолдиришмайди. Лекин, бугун Нишонбой ака сингари ҳеч кими ва қаровчиси йўқ ёлғиз ногиронлар кўчага чиқиб насиба излашга мажбур бўлмоқдалар.